RESOLUCIÓN do 6 de xuño de 2008 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables  en Galicia correspondentes ao exercicio 2008, e ao abeiro dos convenios subscritos entre o IDAE e o Inega os días 2 e 3 de xullo de 2008.
INSTITUTO ENERXÉTICO DE GALICIA — III. OUTRAS DISPOSICIÓNS — 08/09/2008

Preámbulo
Segundo a Lei 3/1999, do 11 de marzo, de creación do Instituto Enerxético de Galicia, este organismo público ten por finalidade o fomento, o impulso e a realización de iniciativas e programas de actuación para a investigación, o estudo e o apoio das actuacións de coñecemento, desenvolvemento e aplicación das tecnoloxías enerxéticas, incluídas as renovables, a mellora do aforro e a eficiencia enerxética, o fomento do uso racional da enerxía e, en xeral, a óptima xestión dos recursos enerxéticos nos distintos sectores económicos de Galicia, así como a participación na xestión e prestación, se é o caso, de servizos noutros campos sinérxicos ao enerxético, de acordo coas directrices do Goberno no ámbito das súas competencias.
Para levar a cabo estes obxectivos o Instituto Enerxético de Galicia establece este sistema de subvencións complementario aos creados por outras entidades públicas para proxectos que fomenten o aforro e a eficiencia enerxética e as enerxías renovables.
No marco das actuacións do Goberno central en materia de aforro, diversificación enerxética e respecto ao ambiente, encamiñadas a cumprir os compromisos internacionais nestas materias, o Consello de Ministros de data 20 de xullo de 2007 aprobou un plan de acción para o período 2008-2012, para o desenvolvemento da estratexia de aforro e eficiencia enerxética 2004-2012 (PAE4+).
Do mesmo xeito, o Consello de Ministros con data 26 de agosto de 2005 aprobou o Plan de enerxías renovables (PER) 2005-2010.
Os obxectivos do PAE4+ están imbricados na estratexia de cambio climático e enerxía limpa, aprobada polo Consello de Ministros o 2 de novembro de 2007, en que as comunidades autónomas comparten as responsabilidades e os instrumentos coa Administración xeral do Estado, especialmente no que se refire á redución e mitigación dos impactos de gases de efecto invernadoiro, en que o uso da enerxía é un dos seus principais emisores.
No desenvolvemento das actuacións previstas no plan de acción, no ano 2008, o Instituto para a Diversificación e o Aforro da Enerxía (IDAE) conta cun orzamento específico sectorizable xeograficamente de 35,664 millóns de euros, resultante da dotación consignada ao seu favor nos orzamentos xerais do Estado e das contías consignadas a favor da Estratexia de aforro e eficiencia enerxética 2004-2012 nos exercicios anteriores e non aplicadas. De xeito adicional, as ordes ministeriais ITC/3860/2007 e ITC/3863/2007 establecen cantidades máximas para o ano 2008 para a financiamento do Plan de acción 2008-2012 da E4+.
A Orde ITC/3860/2007, do 28 de decembro, pola que se revisan as tarifas eléctricas a partir do un de xaneiro de 2008, destina ao financiamento do Plan de acción 2008-2012 unha contía máxima de 275,90 millóns de euros con cargo á tarifa eléctrica. Pola súa banda, a Orde ITC/3863/2007, do 28 de decembro, pola que se establecen as peaxes e canons asociados ao acceso de terceiros ás instalacións gasistas para o ano 2008 e se actualizan determinados aspectos relativos á retribución das actividades reguladas do sector gasista, destina ao financiamento do plan unha cantidade máxima de 57 millóns de euros, con cargo ás peaxes de aceso de terceiros ás instalacións gasistas.
Para o desenvolvemento das actuacións previstas no Plan de enerxías renovables, no ano 2008, o IDAE conta cun orzamento específico, de acordo coa dotación consignada ao seu favor nos orzamentos xerais do Estado, por un importe total de 27.930.000 euros.
Para o desenvolvemento dos referidos plans, o Ministerio de Industria, Turismo e Comercio e o IDAE consideraron conveniente deseñar mecanismos de colaboración con todas as comunidades autónomas, que faciliten a articulación das medidas en todo o territorio estatal, tendo en consideración, ademais, as necesidades e obxectivos de cada comunidade en razón ás súas propias peculiaridades, e ao seu ámbito competencial.
Para tal efecto, o IDAE facilitaralles ás comunidades autónomas os fondos necesarios para financiar as actuacións que se van levar a cabo, no marco dos devanditos plans, no ámbito de cada comunidade.
A distribución destes recursos económicos ás comunidades autónomas aprobouse no seo da Conferencia sectorial que tivo lugar o 18 de outubro de 2005, delegando a súa concreción na Comisión Consultiva de Directores Xerais que tivo lugar o 27 de outubro de 2006, e nas comisións técnicas que tiveron lugar os días 16 e 28 de novembro de 2006; todo iso, atendendo a diferentes indicadores que teñen en conta a actividade sectorial, os potenciais das diferentes áreas e o esforzo que habería que realizar para acadar os obxectivos marcados no plan de acción e no Plan de enerxías renovables.
Esta distribución, para o caso de Galicia, e segundo establecen os convenios de colaboración asinados entre o IDAE e o Instituto Enerxético de Galicia os días 2 e 3 de xullo de 2008, concrétase nas seguintes contías: 16.845.751 euros para medidas ou actuacións de aforro e eficiencia enerxéticas e 804.384 euros para enerxías renovables.
De acordo coa política enerxética da Consellería de Innovación e Industria da Xunta de Galicia, o Instituto Enerxético de Galicia considera de máximo interese potenciar as actuacións de mellora do aforro e a eficiencia enerxética, as enerxías renovables e a óptima xestión dos recursos enerxéticos nos distintos sectores en Galicia.
Para o desenvolvemento destas actuacións, o Instituto Enerxético de Galicia conta nos seus orzamentos para o ano 2008 cunha partida de 6.362.875,71 euros.
Artigo 1º.-Convocatoria e bases reguladoras.
1. Esta resolución ten por obxecto aprobar as bases polas que se rexerá a concesión de subvencións, en réxime de concorrencia competitiva, para os proxectos de aforro e eficiencia enerxética e proxectos de enerxías renovables en Galicia, que se inclúen como anexos desta resolución:
a) Anexo I: bases reguladoras
b) Anexos técnicos:
i. Anexo I. Programa de axudas públicas no marco da estratexia de aforro e eficiencia enerxética E4+ (Plan de acción 2008-2012). E Programa de axudas públicas do Inega para o uso racional da enerxía.
ii. Anexo II. Programa de axudas para proxectos de enerxías renovables.
2. Así mesmo, por medio desta resolución convócanse as devanditas subvencións para o ano 2008.
Artigo 2º.-Crédito orzamentario.
As subvencións imputaranse ás seguintes aplicacións orzamentarias:
1. As establecidas nos respectivos convenios asinados entre o IDAE e o Instituto Enerxético de Galicia, de acordo coa dotación consignada nos orzamentos xerais do Estado.
Ver referencia pdf "17300D006P013.PDF"
2. Estas contías poderán incrementarse con fondos Feder, establecidos no Programa operativo rexional no seu tramo estatal, dentro do Marco estratéxico estatal de referencia para o período de programación 2007-2013.
3. As cantidades consignadas nos orzamentos do Instituto Enerxético de Galicia, con cargo á conta contable 6565000, son 6.362.875,71 euros para proxectos de aforro e eficiencia enerxéticas e de enerxías renovables, dos cales 4.454.013 euros corresponden a financiamento do Fondo Europeo de Desenvolvemento Rexional (Feder), e a parte restante ao correspondente cofinanciamento.
4. As actuacións, que sinalamos a continuación, correspondentes a proxectos de aforro e eficiencia enerxética dentro do sector da edificación e de servizos públicos (táboa a) e a proxectos de enerxías renovables (táboa b) contan coa dotación económica dentro dos fondos indicados no parágrafo anterior.
Ver referencia pdf "17300D006P013.PDF"
Artigo 3º.-Lugar e prazo de presentación das solicitudes.
1. As solicitudes presentaranse preferentemente no rexistro do Instituto Enerxético de Galicia, sito na rúa Ourense, núm. 6, A Rosaleda, CP 15701, Santiago de Compostela (A Coruña); así como nos de calquera outro órgano da Administración xeral do Estado, das comunidades autónomas ou das entidades que integran a Administración local, sempre que neste último caso se subscribise o oportuno convenio, ou polos restantes medios previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Ademais, os interesados poderán enviar a súa solicitude de subvención de forma telemática, cubrindo os formularios que aparecen na páxina web do Instituto Enerxético de Galicia (
http://www.inega.es
), de acordo co previsto na Lei 11/2007, do 22 de xuño, de acceso electrónico dos cidadáns aos servizos públicos (BOE núm. 150, do 23 de xuño).
O envío telemático servirá unicamente para anunciar a presentación da solicitude, mais só se considerará presentada en prazo cando se realice na forma que se indica no primeiro parágrafo do número un deste artigo.
2. O prazo de presentación de solicitudes de subvencións comezará a contar ao día seguinte ao da publicación desta resolución no Diario Oficial de Galicia, e finalizará o día 9-10-2008 incluído, agás para os supostos de proxectos de enerxías renovables de gasificación e biogás, que rematará aos catro meses contados desde o día seguinte ao da publicación no Diario Oficial de Galicia.
3. Cando o día de finalización do prazo for inhábil no municipio onde reside o interesado ou na sede do Instituto Enerxético de Galicia, considerarase inhábil para todos os efectos, e prorrogarase ao primeiro día hábil seguinte.
Artigo 4º.-Prazo de duración do procedemento de concesión.
Unha vez rematado o prazo para a presentación de solicitudes, estas serán tramitadas e valoradas de acordo co procedemento establecido nas bases reguladoras, que non poderá ter unha duración superior a nove meses, de acordo co disposto no artigo 23.4º da Lei 9/2007, do 13 de xuño, de subvencións de Galicia (DOG nº 121, do 25 de xuño).
Disposición derradeira
Única.-Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de xuño de 2008.
Juan José Álvarez Carril
Director do Instituto Enerxético de Galicia
ANEXO I
Bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables correspondentes ao exercicio 2008
Artigo 1º.-Obxecto e réxime das subvencións.
1. As subvencións reguladas por estas bases teñen por obxecto os proxectos de aforro e eficiencia enerxética e proxectos de enerxías renovables en Galicia para o ano 2008, que figuran como anexos desta resolución.
2. O procedemento de concesión destas subvencións tramitarase en réxime de concorrencia competitiva, e quedará suxeito ao Regulamento (CE) 1998/2006 relativo ás axudas de minimis (DOUE 28 de decembro).
3. En concreto, consideraranse actuacións subvencionables as incluídas nos anexos técnicos seguintes:
-Anexo I. Programa de axudas públicas no marco da estratexia de aforro e eficiencia enerxética E4+ (Plan de acción 2008-2012). Programa de axudas públicas do Inega para o uso racional da enerxía.
-Anexo II. Programa de axudas para proxectos de enerxías renovables.
4. Quedan expresamente excluídas do ámbito de aplicación desta orde as actuacións seguintes:
a) Os premios que se outorguen sen previa solicitude do beneficiario.
b) As subvencións previstas na lexislación de réxime electoral e na lexislación de financiamento dos partidos políticos, as subvencións aos grupos parlamentarios do Parlamento de Galicia e as achegas percibidas polos grupos políticos das entidades locais, que se rexerán pola súa normativa específica.
Artigo 2º.-Financiamento.
As subvencións imputaranse ás seguintes aplicacións orzamentarias:
1. Os establecidos nos respectivos convenios asinados entre o IDAE e o Instituto Enerxético de Galicia, de acordo coa dotación consignada nos orzamentos xerais do Estado. Estas contías poderán incrementarse con fondos Feder, establecidos no Programa operativo rexional no seu tramo estatal, dentro do Marco estratéxico estatal de referencia para o período de programación 2007-2013.
Ver referencia pdf "17300D006P013.PDF"
2. As cantidades consignadas nos orzamentos do Instituto Enerxético de Galicia, con cargo á conta contable 6565000, en contía de 6.362.875,71 euros para proxectos de aforro e eficiencia enerxéticas e de enerxías renovables, dos cales 4.454.013 euros corresponden a financiamento do Fondo Europeo de Desenvolvemento Rexional (Feder), e a parte restante ao correspondente cofinanciamento.
3. As actuacións, que sinalamos a continuación, correspondentes a proxectos de aforro e eficiencia enerxética dentro do sector da edificación e de servizos públicos (táboa a) e a proxectos de enerxías renovables (táboa b) contan coa dotación económica dentro dos fondos indicados na parágrafo anterior.
Ver referencia pdf "17300D006P013.PDF"
Artigo 3º.-Beneficiarios.
1. Poderán ser beneficiarios das subvencións, sen prexuízo de reunir os demais requisitos establecidos nestas bases, en especial, os indicados en cada un dos anexos técnicos a que se refire o artigo un destas bases reguladoras:
a) Persoas físicas maiores de idade e que teñan plena capacidade de obrar.
b) Persoas xurídicas legalmente constituídas.
c) Cando o beneficiario sexa unha agrupación de persoas físicas ou xurídicas, públicas ou privadas sen personalidade, deberanse facer constar expresamente, tanto na solicitude coma na resolución de concesión, os compromisos de execución asumidos, así como o importe da subvención que se aplicará a cada un deles, que terán igualmente a condición de beneficiarios.
Nestes casos, deberá nomearse un representante ou apoderado único da agrupación, con poderes bastantes para cumprir as obrigas que, como beneficiario, corresponden á agrupación.
Non poderá disolverse a agrupación ata que transcorra o prazo de prescrición previsto nos artigos 35 e 63 da Lei 9/2007, do 13 de xuño, de subvencións de Galicia (DOG nº 121, do 25 de xuño).
2. Non poderán ter a condición de beneficiarios as persoas ou entidades en que concorra algunha das circunstancias previstas no artigo 10.2º e 3º da da Lei 9/2007, do 13 de xuño, de subvencións de Galicia (DOG nº 121, do 25 de xuño).
Artigo 4º.-Solicitudes e documentación.
1. As solicitudes para participar no procedemento de concesión das subvencións presentaranse na forma e prazo que se indican na convocatoria.
2. A solicitude de subvención será presentada segundo os modelos normalizados dos documentos anexos a estas bases reguladoras (tamén dispoñibles na páxina web www.inega.es). Non serán admitidas a trámite aquelas solicitudes en que non figuren cubertos os campos obrigatorios, sen prexuízo do disposto no artigo 71.1º da Lei 30/1992, do 26 de novembro, de réxime xurídico das administracións públicas e do procedemento administrativo común. A solicitude acompañarase da documentación que a continuación se relaciona, en orixinal ou copia compulsada ou cotexada:
A) Documentación que deben achegar todos os solicitantes:
1. Modelo de solicitude (anexo ADM 00).
2. Copia compulsada ou cotexada do DNI, CIF ou NIF do solicitante.
3. Datos xerais do proxecto (anexo ADM 01 e 02).
4. Declaración expresa de axudas solicitadas, obtidas ou que se vaian solicitar para o mesmo proxecto ou actuación en calquera outra Administración, entes públicos ou privados, nacionais ou internacionais (anexo ADM 03).
5. Declaración responsable de non estar incluído nas circunstancias establecidas no artigo10.2º e 3º da Lei 9/2007, do 13 de xuño, de subvencións de Galicia (anexo ADM 04)
6. Certificados de estar ao corrente nas obrigas coa Seguridade Social, a Axencia Estatal da Administración Tributaria e a Consellería de Economía e Facenda da Xunta de Galicia, salvo nos supostos indicados nos parágrafos seguintes:
6.1. De conformidade co disposto no artigo 45 da Lei 16/2007, do 26 de decembro, de orzamentos xerais de Galicia para o ano 2008 quedan exentos de achegar os xustificantes do cumprimento das obrigas tributarias e fronte á Seguridade Social os beneficiarios das subvencións seguintes:
a) As libradas a favor da comunidade autónoma, das súas sociedades públicas e das fundacións do sector público autonómico, así como dos órganos estatutarios de Galicia.
b) As libradas a favor da Administración do Estado, dos seus organismos autónomos e das entidades públicas dela dependentes, así como dos órganos constitucionais.
c) As libradas a favor das universidades.
d) As libradas a favor das corporacións locais e dos seus organismos autónomos.
e) As bolsas e axudas destinadas expresamente a financiar estudos en centros de formación públicos e privados, cando as perciban directamente as persoas individuais beneficiarias.
f) As subvencións ou axudas con cargo aos créditos orzamentarios correspondentes ao artigo 48, «Familias e institucións sen fins de lucro», e aquelas que non superen os 1.500 euros individualmente e se concedan con cargo ao artigo 78, «Familias e institucións sen fins de lucro», do orzamento de gastos.
g) As subvencións ou axudas que se concedan con cargo ao artigo 77 do orzamento de gastos, cando non superen por beneficiario e axuda o importe de 1.500 euros.
h) As concedidas aos beneficiarios para a mellora da condición de financiamento que se paguen a través das entidades financeiras correspondentes.
i) As axudas que se concedan con carácter de compensación ou indemnizatorio.
j) As concedidas ás persoas xurídicas estranxeiras en materia de cooperación exterior.
6.2. Para quelas persoas físicas ou xurídicas que non estean exentas de acordo co establecido no número anterior e que a contía da subvención que se vai outorgar non exceda os 3.000 euros, será suficiente unha declaración responsable segundo o anexo ADM-07.
6.3. No resto dos casos as certificacións expedidas polos organismos competentes acreditativas de estar ao día no cumprimento das súas obrigas coa Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda, no caso de que o solicitante denegue expresamente a autorización ao órgano xestor para que solicite de oficio estas certificacións.
Como caso xeral, estas certificacións non teñen que ser presentadas, xa que a solicitude da axuda supón a autorización ao órgano xestor para solicitar as certificacións que deben emitir os organismos citados no parágrafo anterior.
Se o certificado dispón de código electrónico de verificación coa Administración pública correspondente, poderá presentarse o dito documento sen compulsar.
No caso de que o solicitante deba presentar estes certificados na fase de emenda, logo de que a consulta polo órgano xestor non obtivese resultado favorable, a data de expedición dos certificados pola Administración correspondente deberá ser posterior á data de consulta polo órgano xestor, o que se comunicará no requirimento de emenda da documentación.
7. Anexos técnicos en función do sector e concepto obxecto da axuda solicitada (tamén dispoñibles na páxina web www.inega.es).
Todos os modelos están a disposición dos interesados no enderezo da internet:
http://www.inega.es.
B) Documentación que deben presentar os solicitantes, segundo corresponda:
1. Empresas:
-Nota simple informativa actual expedida polo Rexistro Mercantil correspondente.
-Documentación acreditativa do enderezo social e centro de traballo en Galicia.
-Documento público acreditativo do poder con que actúa o seu representante.
-Para a categoría de microempresas, pequenas e medianas empresas (Pemes) hai que indicar o número de empregados, volume de negocios anual e o balance xeral anual, co fin de fixar o importe da axuda, segundo a porcentaxe dos custos subvencionables, establecida nas directrices comunitarias sobre axudas estatais en favor do ambiente (2001/C 37/03).
2. Autónomos:
-Copia do último resumo anual do imposto sobre o valor engadido (IVE).
-Copia do último imposto sobre actividades económicas (IAE).
3. Se o solicitante é unha Administración pública:
-Copia compulsada do DNI da persoa que asina a solicitude
-Documentación acreditativa da representación con que actúa.
-Certificación do acordo do órgano competente para solicitar a subvención, en que conste o compromiso de realizar a actividade pola que se pide a subvención, no caso de obtela.
-Certificación expedida pola Secretaría-Intervención que declare que a actividade non está exenta do pagamento do IVE e que, polo tanto, non repercute este imposto.
4. No caso de fundacións, asociacións e outras entidades sen ánimo de lucro:
-Escritura de constitución.
-Estatutos debidamente inscritos no rexistro correspondente.
-Documentación acreditativa de estar exento do IVE, expedido pola Axencia Estatal da Administración Tributaria.
5. Agrupación de persoas físicas e xurídicas, públicas ou privadas sen personalidade xurídica:
-Documentación acreditativa da súa constitución
-Documento en que consten os compromisos de execución asumidos por cada membro da agrupación, indicando a porcentaxe da subvención que se vai aplicar por cada un deles, que terán igualmente a consideración de beneficiarios (anexo ADM 06)
-Documentación acreditativa da condición de exención do IVE, expedido pola Axencia Estatal da Administración Tributaria.
Conforme o establecido no artigo 71 da Lei 30/1992, do 26 de decembro, de réxime xurídico das administracións públicas e do procedemento administrativo común, se a solicitude non reúne os requisitos esixidos, requirirase o interesado para que, nun prazo de 10 días, emende a falta ou achegue os documentos preceptivos, con indicación de que, se así non o fixer, se terá por desistido da súa petición, logo de resolución que deberá ser ditada nos termos previstos no artigo 42 da devandita lei.
Sen prexuízo do disposto no parágrafo anterior, poderá requirirse o solicitante para que achegue cantos datos, documentos complementarios e aclaracións resulten necesarios para a tramitación e resolución do procedemento.
Artigo 5º.-Concorrencia con outras axudas ou subvencións públicas.
1. Estas axudas son compatibles con calquera outra liña de subvencións que poida ser de aplicación aos solicitantes, coa limitación do importe delas, que a lexislación fixe para cada caso.
2. O importe das subvencións reguladas nestas bases en ningún caso poderá ser de tal contía que, illadamente ou en concorrencia con outras axudas e subvencións, supere o custo da actividade subvencionable.
3. O importe da subvención neta equivalente ás empresas, en concorrencia con axudas doutras administracións públicas ou doutras entidades públicas ou privadas, nacionais ou internacionais, non poderá superar o máximo de intensidade autonómica do 40% sobre o investimento subvencionable establecido para cada actividade nesta resolución. No caso de axudas a pequenas e medianas empresas, engadirase un 10% adicional ao devandito límite, de acordo co indicado no artigo anterior.
Nos casos de axudas concedidas a empresas para proxectos de renovables, as porcentaxes de axudas máximas aplicaranse sobre o investimento elixible menos os beneficios dos cinco primeiros anos de explotación.
4. A obtención doutras axudas ou subvencións deberá comunicarse ao Instituto Enerxético de Galicia tan axiña como se coñeza e, en todo caso, con anterioridade á xustificación da aplicación dada aos fondos recibidos.
5. O incumprimento do disposto neste artigo considerarase unha alteración das condicións tidas en conta para a concesión da axuda e poderá dar lugar á modificación da resolución de concesión nos termos previstos no artigo 14º destas bases reguladoras.
6. Ao estar este réxime de axudas suxeito ao Regulamento (CE) 1998/2006 relativo ás axudas de minimis (DOUE 28 de decembro), deberase garantir, no caso de axudas a empresas, que no caso de recibir o beneficiario outras axudas baixo o réxime de minimis non se supera o límite de 200.000 euros nun período de tres exercicios fiscais. Polo que respecta ás axudas ás empresas que operan no sector transporte por estrada este límite fíxase en 100.000 euros.
Nestes casos, os solicitantes deben cubrir a alínea correspondente do anexo ADM-03, sobre as axudas de minimis concedidas.
Estes límites aplicaranse independentemente da forma da axuda de minimis ou do obxectivo perseguido. O período determinarase tomando como referencia os dous exercicios fiscais anteriores e durante o exercicio fiscal en curso, de acordo co establecido no artigo 2 do citado regulamento.
No caso de superar os anteriores límites, o pagamento das axudas queda condicionado ao que se sinale na Decisión da Comisión Europea, de acordo co establecido no artigo 7 do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Artigo 6º.-Gastos non subvencionables.
1. Non serán subvencionables:
Ademais dos conceptos non subvencionables indicados en cada unha das medidas, como regra xeral non son obxecto de axuda:
a) Os gastos que se realicen en pagamentos de licenzas, gastos sometidos a aranceis ou os correspondentes a investimentos realizados con fórmulas de arrendamento financeiro.
b) Os impostos indirectos cando sexan susceptibles de recuperación ou compensación nin os impostos persoais sobre a renda.
2. Poderase considerar subvencionable o imposto sobre o valor engadido (IVE) nos seguintes casos:
a) Cando o solicitante da axuda sexa unha asociación ou entidade sen ánimo de lucro e acredite mediante a correspondente certificación acreditativa que se atopa acollido ao réxime de exención do IVE.
b) Cando o solicitante da axuda sexa unha persoa física e efectúe unha declaración responsable de que o obxecto da subvención non se dedica nin se adscribe a ningunha actividade empresarial ou profesional (anexo ADM 05).
Artigo 7º.-Consentimentos e autorizacións.
1. A presentación da solicitude implica o coñecemento e a aceptación destas bases reguladoras.
2. De acordo co establecido na disposición adicional primeira do Decreto 132/2006, do 27 de xullo, de creación dos rexistros de axudas, subvencións, convenios e de sancións da Xunta de Galicia, a persoa solicitante da subvención consentirá expresamente a inclusión e publicidade dos datos relevantes referidos ás axudas e subvencións recibidas, así como ás sancións impostas, no devandito rexistro, feito que terá lugar agás nos supostos legalmente establecidos, todo isto consonte o establecido na Lei orgánica 15/1999, do 13 de decembro, de protección de datos de carácter persoal, e na Lei orgánica 1/1982, do 5 de maio, pola que se regula a protección civil do dereito á honra, á intimidade persoal e familiar e á propia imaxe.
3. De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, o Inega publicará na súa páxina web oficial a relación dos beneficiarios e o importe das axudas concedidas, polo que a presentación da solicitude leva implícita a autorización para o tratamento necesario dos datos dos beneficiarios e a súa publicación na citada páxina web, coas excepcións previstas nas leis. A devandita autorización esténdese á cesión dos seus datos persoais ao IDAE, á entidade financeira en que se aboe o pagamento das axudas, ao Diario Oficial de Galicia e ás demais cesións previstas na lei.
4. O solicitante poderá exercer os seus dereitos de acceso, rectificación, cancelación e oposición no enderezo do Instituto Enerxético de Galicia sito na rúa Ourense, nº 6, A Rosaleda, CP 15701 Santiago de Compostela (A Coruña).
Artigo 8º.-Órganos competentes.
O Departamento de Secretaría e Servizos Xerais do Instituto Enerxético de Galicia será o órgano competente para a instrución do procedemento de concesión da subvención, e corresponde ao director do Instituto Enerxético de Galicia ditar a resolución de concesión.
Artigo 9º.-Instrución dos procedementos.
1. De conformidade co establecido no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, se a solicitude non reúne algún dos requisitos exixidos nestas bases reguladoras ou na correspondente convocatoria requirirase o interesado para que, nun prazo de dez días hábiles, emende a falta ou achegue os documentos preceptivos. Neste requirimento farase indicación expresa de que, se así non o fixese, se terá por desistido na súa petición, logo da correspondente resolución.
Este requirimento de emenda tamén se fará se das certificacións obtidas de conformidade co artigo 5.1º resulta que o solicitante non se atopa ao corrente de pagamento das súas obrigas tributarias e sociais co Estado, coa Comunidade Autónoma e coa Seguridade Social.
2. Sen prexuízo do disposto no parágrafo anterior, poderáselle requirir o solicitante que achegue cantos datos, documentos complementarios e aclaracións resulten necesarios para a tramitación e resolución do procedemento.
3. Logo de revisar as solicitudes e as emendas feitas, aqueles expedientes administrativos que reúnan todos os requisitos e a documentación necesaria serán remitidos á comisión encargada da súa valoración.
4. Os expedientes que non cumpran as exixencias contidas nestas bases ou na normativa de aplicación, ou que non conteñan a documentación necesaria, quedarán á disposición do órgano instrutor para que formule a proposta de resolución de inadmisión, en que se indicarán as causas desta.
Artigo 10º.-Comisión de Valoración.
1. A Comisión de Valoración será o órgano colexiado encargado de valorar as solicitudes de acordo cos criterios obxectivos fixados no artigo seguinte, así como de propoñer a concesión ou denegación da(s) subvención(s) aos interesados.
2. A composición da Comisión de Valoración será a seguinte:
a) Directora do departamento de Secretaría e Servizos Xerais do Inega.
b) Xefa da Área de Aforro e Eficiencia Enerxética do Inega.
c) Xefe da Área de Enerxías Renovables do Inega.
3. Na proposta de concesión que formule a comisión figurarán de xeito individualizado os solicitantes propostos para obter a subvención, especificándose a avaliación que lles corresponde segundo os criterios recollidos no artigo seguinte. Así mesmo, indicarase o importe da subvención para cada un deles, ata esgotar o crédito dispoñible.
4. O resto das actuacións subvencionables quedará en reserva para seren atendidas ben co crédito que quedase libre de producirse algunha renuncia ou modificación nos proxectos inicialmente subvencionados, ben co incremento do crédito orzamentario destinado a estas subvencións. Para estes efectos poderán realizarse sucesivas propostas de resolución conforme o sinalado neste artigo.
Artigo 11º.-Criterios de valoración.
Os proxectos ou actuacións que se presenten deberán ser técnica, económica e financeiramente viables.
Ademais do cumprimento das bases reguladoras, dentro de cada sector a valoración dos proxectos terá en conta os criterios que se recollen a continuación para cada tipo de axuda:
1. Proxectos de aforro e eficiencia enerxética:
-Aforro e eficiencia enerxética: 50% (no caso dos estudos e auditorías, neste punto valorarase a solvencia técnica da empresa auditora).
-Mellora ambiental adicional á obtida por motivos enerxéticos: 15%.
-Existencia dunha auditoría enerxética ou informes específicos enerxéticos que describan a situación de partida e a valoración da mellora que a execución do proxecto produce sobre o aforro enerxético. Deberán estar subscritos por un técnico ou unha empresa consultora con recoñecida experiencia na materia: 15%.
-Ratio aforro/investimento: 20%.
Nos proxectos de novas instalacións de iluminación exterior de alta eficiencia (NIL), proxectos de renovación das instalacións de iluminación pública exterior existentes (ILE) e nos proxectos de mellora de instalacións de potabilización, abastecemento e depuración (PAD) só caberá que o peticionario presente unha solicitude por liña de axuda que non poderá superar a contía de 250.000 euros en concepto de custo elixible.
Sen prexuízo do disposto no parágrafo anterior, no caso de que as solicitudes que por cuestións de carácter técnico, especialmente de eficiencia enerxética, obriguen a establecer unha nota de corte, superasen a dispoñibilidade de fondos, a Comisión de Valoración, co fin de atender ao maior número de solicitudes e garantir unha concesión ata un 40% do custo elixible, estará facultada a levar a cabo unha redistribución, con base na limitación orzamentaria, de acordo co seguinte criterio de ordenación:
-Proxecto con custo elixible de 0 -50.000 : 20 puntos.
-Proxecto con custo elixible de 50.001 -100.000 : 15 puntos.
-Proxecto con custo elixible de 100.001 -150.000 : 10 puntos.
-Proxecto con custo elixible de 150.001 -200.000 : 5 puntos.
En cumprimento co disposto no convenio co IDAE, todas as instalacións que se acollan á medida de renovación das instalacións de iluminación pública exterior existentes (ILE) deberán realizar previamente unha auditoría enerxética segundo o modelo desenvolvido polo IDAE.
2. Proxectos de enerxías renovables.
-Enerxía solar térmica:
Os criterios de valoración dos proxectos presentados serán os seguintes:
Criterio e ponderación:
-Eficiencia técnica e económica da instalación: deseño do sistema, eficiencia e calidade dos equipamentos utilizados, grao de utilización da instalación, ratio potencia instalada/investimento, garantías da instalación e dos equipamentos utilizados: 70%.
-Integración arquitectónica e/ou paisaxística: 15%.
-Difusión da instalación (non aplicable a particulares): 10%.
-Calidade da documentación presentada na solicitude (achegando a documentación requirida nos formularios adxuntos): 5%.
-Enerxía solar fotovoltaica illada:
Os criterios de valoración dos proxectos presentados serán os seguintes:
-Eficiencia técnica e económica da instalación: deseño do sistema, eficiencia e calidade dos equipamentos utilizados, grao de utilización da instalación, ratio potencia instalada/investimento, garantías da instalación e dos equipamentos utilizados: 70%.
-Integración arquitectónica e/ou paisaxística: 15%.
-Difusión da instalación (non aplicable a particulares): 10%.
-Calidade da documentación presentada na solicitude (achegando a documentación requirida nos formularios adxuntos): 5%.
-Enerxía solar fotovoltaica conectada á rede:
Os criterios de valoración dos proxectos presentados serán os seguintes:
-Eficiencia técnica e económica da instalación: deseño do sistema, eficiencia e calidade dos equipamentos utilizados, ratio potencia instalada/investimento, garantías da instalación e dos equipamentos utilizados: 70%.
-Difusión da instalación (non aplicable a particulares): 25%.
-Calidade da documentación presentada na solicitude (achegando a documentación requirida nos formularios adxuntos): 5%.
-Caldeiras biomasa:
Os criterios de valoración e ponderación son:
-Eficiencia técnica e económica da instalación: deseño do sistema, eficiencia e calidade dos equipamentos utilizados, grao de utilización da instalación, ratio (potencia X rendemento)/investimento, automatización, autonomía, garantías da instalación e dos equipamentos utilizados: 70%.
-Difusión da instalación (non aplicable a particulares): 25%.
-Calidade da documentación presentada na solicitude (achegando a documentación requirida nos formularios adxuntos): 5%.
-Gasificación:
Os criterios de valoración e ponderación son:
-Eficiencia técnica e económica da instalación: deseño do sistema, eficiencia e calidade dos equipamentos utilizados, xustificación da dispoñibilidade do recurso e loxística de recollida, ratio (potencia X rendemento)/investimento: 60%.
-Vantaxes ambientais do proceso: 20%.
-Replicabilidade e difusión da instalación: 10%.
-Calidade da documentación presentada na solicitude: 10%.
-Outras renovables:
Os criterios de valoración dos proxectos presentados serán:
-Eficiencia técnica e económica da instalación: deseño do sistema, eficiencia e calidade dos equipamentos utilizados, grao de utilización da instalación, ratio potencia instalada/investimento, garantías da instalación e dos equipamentos utilizados: 70%.
-Difusión da instalación (non aplicable a particulares): 25%.
-Calidade da documentación presentada na solicitude (achegando a documentación requirida nos formularios adxuntos): 5%.
Artigo 12º.-Resolución e notificación.
1. A Comisión de Valoración estudará as solicitudes e elaborará unha relación delas coa puntuación que lle corresponde a cada unha, en aplicación dos criterios de valoración, coa súa correspondente ponderación, establecidos no artigo 11.
2. A proposta de resolución provisional das solicitudes puntuadas, referidas aos sectores e conceptos indicados na anterior táboa, publicarase no Diario Oficial de Galicia, no prazo máximo de seis meses, desde a finalización da data de presentación das solicitudes.
3. Os interesados poderán formular alegacións no prazo de dez días contados desde o día seguinte ao da publicación no Diario Oficial de Galicia da devandita proposta de resolución provisional.
4. Unha vez analizadas as ditas alegacións, a Comisión de Valoración confeccionará a relación definitiva de puntuacións outorgadas ás solicitudes presentadas e elevará a proposta de resolución ao director do Instituto Enerxético de Galicia, na cal se reflectirá a contía da axuda concedida a cada solicitude en relación coa puntuación definitiva a que fose acredora.
5. O prazo máximo para resolver e notificar a resolución será de nove meses contados a partir do seguinte ao da publicación da orde de convocatoria no Diario Oficial de Galicia. Se transcorrese o prazo máximo para resolver sen que se ditase resolución expresa, os interesados poderán entender desestimadas as súas solicitudes por silencio administrativo.
6. Todas as resolucións estimatorias serán notificadas de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común.
Non obstante, e de conformidade co establecido no artigo 59.6º b) da indicada lei, no caso das subvencións concedidas poderase substituír a notificación individual pola publicación no Diario Oficial de Galicia e na páxina web do Inega. Nesta publicación especificarase a data da convocatoria, o beneficiario, a cantidade concedida e a finalidade da subvención outorgada.
7. Se transcorrese o prazo máximo para resolver sen que se ditase resolución expresa, os interesados poderán entender desestimadas as súas solicitudes por silencio administrativo.
Artigo 13º.-Réxime de recursos.
As resolucións ditadas ao abeiro da correspondente orde de convocatoria non porán fin á vía administrativa e contra elas poderán interporse os seguintes recursos, sen prexuízo de que os interesados poidan exercer calquera outro que consideren procedente:
a) Recurso de alzada ante o presidente do Consello de Administración do Inega, no prazo dun mes a partir do día seguinte ao da notificación da resolución, ou de tres meses contados a partir do día seguinte a aquel en que se produzan os efectos do silencio administrativo.
b) Contra a resolución do recurso de alzada poderá interporse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da súa notificación, ou no prazo de seis meses contados a partir do día seguinte a aquel en que se produza o acto presunto.
Artigo 14º.-Modificación da resolución.
1. Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión.
2. O órgano competente para a concesión da subvención poderá acordar a modificación da resolución por instancia do beneficiario, debendo cumprirse os seguintes requisitos:
a) Que a modificación do proxecto estea comprendida dentro da finalidade das normas ou bases reguladoras.
b) Que se acredite a inexistencia de prexuízos a terceiros.
c) Que os novos elementos e circunstancias que motiven a modificación, de teren concorrido na concesión inicial, non suporían a denegación da axuda ou subvención.
O beneficiario deberá solicitar a modificación mediante instancia dirixida ao director do Instituto Enerxético de Galicia acompañada da documentación acreditativa do cumprimento dos requisitos sinalados no punto anterior, cun límite de 20 días hábiles antes da data de finalización do prazo de xustificación do investimento.
3. O acto polo que se acorde ou se denegue a modificación da resolución será ditado polo director do Instituto Enerxético de Galicia, logo da instrución do correspondente expediente no cal se lles dará audiencia aos interesados.
Artigo 15º.-Aceptación ou renuncia.
1. Sen prexuízo dos recursos que procedan contra a resolución, para os únicos efectos da optimización da xestión dos fondos dispoñibles, o beneficiario da axuda deberá comunicar a súa aceptación no modelo que se facilitará para o efecto xunto coa notificación da resolución.
2. Transcorridos dez (10) días naturais contados desde o seguinte ao da notificación da resolución sen que o beneficiario presentase a súa aceptación, entenderase que concorre a renuncia á axuda concedida e procederase nos termos do artigo 42.1º da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 16º.-Obrigas dos beneficiarios.
Son obrigas dos beneficiarios:
a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión das subvencións.
b) Xustificar ante o Instituto Enerxético de Galicia o cumprimento dos requisitos e condicións, así como a realización da actividade e o cumprimento da finalidade que determinen a concesión ou goce da subvención.
c) Someterse ás actuacións de comprobación que efectuase o Instituto Enerxético de Galicia, así como a calquera outra actuación, sexa de comprobación e control financeiro que poidan realizar os órganos de control competentes, basicamente a Intervención Xeral da Comunidade Autónoma, o Tribunal de Contas e o Consello de Contas, e achegar canta información lle sexa requirida no exercicio das actuacións anteriores.
d) Comunicalle ao Instituto Enerxético de Galicia a obtención doutras subvencións, axudas, ingresos ou recursos que financien as actividades subvencionadas, así como a modificación das circunstancias que fundamentaran a concesión da subvención. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada aos fondos percibidos.
e) Manter o investimento de que se trate por un período mínimo de cinco anos.
f) Dispoñer dos libros contables, rexistros dilixenciados e demais documentos debidamente auditados nos termos exixidos pola lexislación mercantil e sectorial aplicable ao beneficiario en cada caso, así como cantos estados contables e rexistros específicos sexan exixidos polas bases reguladoras das subvencións, coa finalidade de garantir o axeitado exercicio das facultades de comprobación e control.
g) Conservar os documentos xustificativos da aplicación dos fondos recibidos, incluídos os documentos electrónicos, en canto poidan ser obxecto das actuacións de comprobación e control.
h) O beneficiario da subvención deberá darlle publicidade ao financiamento polo Inega do investimento que sexa obxecto de subvención, consistente na inclusión da imaxe institucional do Instituto Enerxético de Galicia, a Consellería de Innovación e Industria e o Instituto para a Diversificación e o Aforro da Enerxía, así como lendas relativas ao financiamento público nos carteis, letreiros conmemorativos, materiais impresos, medios electrónicos audiovisuais, ou ben en mencións realizadas nos medios de comunicación.
i) Proceder ao reintegro dos fondos percibidos, total ou parcialmente, no suposto de incumprimento das condicións establecidas para a súa concesión ou nos supostos previstos no título II da Lei 9/2007, do 13 de xuño, de subvencións de Galicia.
Todo isto sen prexuízo das demais obrigas que resulten do artigo 11 da Lei 9/2007, do 13 de xuño, de subvencións de Galicia.
Artigo 17º.-Subcontratacións.
1. Permítese a subcontratación total ou parcial sobre o importe da actividade para que se solicita a subvención.
2. Nos casos de subvencións para o uso racional da enerxía e fomento das enerxías renovables, non se considerará subcontratación nin a adquisición dos equipamentos nin a contratación da súa instalación e montaxe.
3. Cando a actividade concertada con terceiros exceda o 20 por 100 do importe da subvención e o referido importe sexa superior a 60.000 euros, a subcontratación estará sometida ao cumprimento dos seguintes requisitos:
-Que o contrato se celebre por escrito.
-Que a celebración daquel a autorice previamente o Instituto Enerxético de Galicia.
Non se poderá fraccionar un contrato co obxecto de diminuír a contía deste e eludir o cumprimento dos requisitos exixidos no número anterior.
4. En todo o demais, as subcontratacións que se efectúen rexeranse polo disposto no artigo 27 da Lei 9/2007, do 13 de xuño, de subvencións de Galicia.
Artigo 18º.-Prazo para realizar e xustificar os investimentos. Xustificación da subvención.
1. Considéranse proxectos subvencionables os realizados nos seguintes períodos:
a) En todos os supostos previstos no artigo 2 das bases reguladoras desta resolución: os realizados entre o día 1 de xaneiro de 2008 e o día 30 de xuño de 2009, excepto os da letra b) seguinte.
b) Nos proxectos de enerxías renovables de gasificación e biogás: os realizados entre o día 1 de xaneiro de 2008 e o día 31 de decembro de 2009.
2. Despois da aceptación, cada 3 meses deberá enviarse a documentación xustificativa do estado ou situación da execución do proxecto ata a súa finalización.
3. No caso de non procederse ao envío desta documentación entenderase que renuncia á axuda concedida, o director do Inega ditará a oportuna resolución, nos termos do artigo 42.1º da Lei 30/1992, do 26 de novembro, de réxime xurídico das administracións públicas e do procedemento administrativo común.
4. Para o cobramento da subvención concedida, o beneficiario deberá presentar a documentación orixinal ou copia compulsada ou cotexada que se relaciona a continuación:
a) Informe técnico ou documento en que se describa a realización do proxecto ou actuación e os datos e incidencias máis significativas na súa execución.
b) Facturas orixinais ou copias compulsadas ou cotexadas correspondentes ao investimento e documentación xustificativa do pagamento realizado. As facturas deberán estar desagregadas por conceptos ou unidades de obra.
Considéranse documentos xustificativos do pagamento das facturas os seguintes:
-Xustificante bancario do pagamento polo beneficiario (transferencia bancaria, xustificante bancario de ingreso de efectivo por portelo, certificación bancaria), en que conste o número da factura obxecto de pagamento, a identificación da persoa que realiza o pagamento, que deberá coincidir co beneficiario da axuda, e a identificación do destinatario do pagamento, que deberá coincidir coa persoa, empresa ou entidade que emitiu a factura.
-Efectos mercantís que permitan o pagamento aprazado (cheque, obriga de pagamento, letra de cambio): achegarase copia do efecto mercantil acompañada da documentación bancaria (extracto da conta do beneficiario, documento bancario acreditativo do pagamento do efecto, etc.) en que conste claramente que o efecto foi efectivamente cargado na conta do beneficiario dentro do prazo de xustificación.
-Con carácter excepcional, admitiranse pagamentos en metálico cando o seu importe, individual ou en conxunto por provedor, non supere os 3.000 . Neste caso, o pagamento xustificarase mediante certificación expresa, asinada, datada e cuñada polo provedor, en que se faga constar a recepción do importe facturado e o medio de pagamento empregado, así como o compromiso do provedor de someterse ás actuacións de control e comprobación na súa contabilidade da realidade do pagamento.
-Para gastos que non superen os 300  admitirase como xustificante de pagamento a factura asinada e selada polo provedor en que figure a expresión recibín en metálico.
Para os efectos da súa xustificación, as facturas que se paguen de xeito fraccionado deberán incluirse no expediente nunha única solicitude de pagamento.
Cando o importe do gasto subvencionable supere a contía de 30.000 euros no suposto de custo por execución de obra, ou de 12.000 euros no suposto de subministración de bens de equipamento ou prestación de servizos por empresas de consultoría ou asistencia, o beneficiario deberá solicitar, como mínimo, tres ofertas de diferentes provedores de contraer o compromiso para a prestación do servizo ou entrega do ben.
Non se exixirá xustificalo se polas especiais características dos gastos non existe no mercado suficiente número de entidades que o subministren ou presten, ou no caso en que se celebrase o contrato con anterioridade á solicitude da subvención.
Deberá xustificarse en criterios de eficiencia e economía a elección da oferta finalmente seleccionada cando non recaia na proposta economicamente máis vantaxosa.
No caso das administracións públicas admitirase como medio de xustificación do investimento a certificación do órgano que teña atribuídas as facultades de control do cumprimento, en que se faga constar o cumprimento da finalidade para a que foi concedida e da aplicación dos fondos destinados para tal efecto.
c) Declaración complementaria da xa requirida coa solicitude do conxunto das axudas solicitadas, tanto as aprobadas ou concedidas como as pendentes de resolución, destinadas ao financiamento do mesmo proxecto, das distintas administracións públicas, entes públicos ou privados, nacionais ou internacionais, indicando a súa contía (anexo ADM-03).
d) Certificación bancaria orixinal acreditativa da titularidade e identificación da conta para o pagamento da axuda, en que consten o ordinal bancario, código do banco, código de sucursal e código de conta corrente.
e) Naqueles casos en que así o requira a regulamentación vixente, achegarase boletín da instalación presentado na delegación correspondente. No caso en que non se dispoña del na data en que finalice o prazo para xustificar o investimento, basta con presentar a documentación acreditativa de telo solicitado, obrigándose a achegalo en canto se dispoña del.
f) Naqueles casos en que así o requira a regulamentación vixente, achegarase proxecto e dirección de obra presentados na delegación correspondente.
g) Fotografía dos equipamentos principais instalados no lugar.
h) Documentación específica indicada en cada actuación subvencionable, de acordo co disposto nos anexos técnicos.
O prazo para a xustificación do investimento remata, para as solicitudes a que se refire o artigo 2º das bases reguladoras desta resolución, o día 30 de xuño de 2009 e para as solicitudes de proxectos de enerxías renovables de gasificación e biogás remata o día 31 de decembro de 2009.
Artigo 19º.-Pagamento.
1. Os órganos competentes do Instituto Enerxético de Galicia poderán solicitar as aclaracións ou informes relativos á xustificación do investimento que consideren convenientes. Transcorrido o prazo concedido para o efecto sen que o beneficiario os presentase, poderase entender que renuncia á subvención.
2. Previamente á proposta de pagamento, os servizos técnicos do Instituto Enerxético de Galicia poderán realizar unha inspección de comprobación material en que certifiquen que se realizou o investimento que foi obxecto da axuda e que tal investimento coincide co previsto na resolución de concesión.
3. No caso de que o investimento realizado teña un custo inferior ao inicialmente previsto e sempre que isto non supoña unha realización deficiente do proxecto, a contía da subvención poderá reducirse proporcionalmente se debido á redución do investimento se superan as porcentaxes máximas de subvención.
4. Poderanse realizar pagamentos anticipados ás corporacións locais que suporán entregas de fondos con carácter previo á xustificación, como financiamento necesario para poder levar a cabo as actuacións inherentes á subvención, segundo o artigo 31.6º da Lei 9/2007, do 13 de xuño, de subvencións de Galicia.
As ditas corporacións locais deberán xustificar o pagamento que dá lugar á subvención de acordo co previsto no artigo 18.4º destas bases reguladoras.
Artigo 20º.-Reintegro das axudas.
1. O incumprimento das obrigas contidas nestas bases reguladoras, na convocatoria ou na demais normativa aplicable, así como das condicións que, de ser o caso, se establezan na resolución de concesión, dará lugar á obriga de devolver total ou parcialmente a subvención percibida, así como os xuros de demora correspondentes.
2. Para facer efectiva a devolución a que se refire o número anterior tramitarase o oportuno procedemento de reintegro, que se axustará ao previsto no título II da Lei 9/2007, do 13 de xuño, de subvencións de Galicia.
Artigo 21º.-Réxime sancionador.
Aos beneficiarios da subvención regulada nestas bases seralles de aplicación o réxime de infraccións e sancións previsto no título IV da Lei 9/2007, do 13 de xuño, de subvencións de Galicia.
Artigo 22º.-Fiscalización e control.
Os beneficiarios destas subvencións someteranse ás actuacións de control que realice o Instituto Enerxético de Galicia para o seguimento dos proxectos aprobados e ás de control financeiro que correspondan á Intervención Xeral da Comunidade Autónoma, así como ás actuacións de comprobación previstas na lexislación do Tribunal de Contas e do Consello de Contas, así como, de ser o caso, ás dos servizos financeiros da Comisión Europea e do Tribunal de Contas Europeo.
Artigo 23º.-Comprobación de subvencións.
1. O órgano concedente comprobará a axeitada xustificación da subvención, así como a realización da actividade e o cumprimento da finalidade que determinen a concesión ou o desfrute da subvención.
2. Nas subvencións de capital superiores a 60.000 euros, no seu cómputo individual, destinadas a investimentos en activos tanxibles, será requisito imprescindible a comprobación material do investimento polo órgano concedente, e quedará constancia no expediente mediante acta de conformidade asinada tanto polo representante da Administración coma polo beneficiario.
A comprobación material definida no parágrafo anterior poderáselle encomendar a outro órgano distinto do que concedeu a subvención.
3. Para todo o non previsto nos puntos anteriores será aplicable o disposto no artigo 30 da Lei 9/2007, do 13 de xuño, de subvencións de Galicia.
Artigo 24º.-Publicidade.
1. No prazo máximo de tres meses contados desde a data de resolución das concesións, publicarase no Diario Oficial de Galicia a relación de subvencións concedidas, con indicación da norma reguladora, beneficiario, crédito orzamentario, contía e finalidade da subvención.
2. Non obstante o anterior, cando os importes das subvencións concedidas, individualmente consideradas, sexan de contía inferior a 3.000 euros, non será necesaria a publicación no Diario Oficial de Galicia, que será substituída pola publicación das subvencións concedidas na páxina web do Instituto Enerxético de Galicia.
Artigo 25º.-Remisión normativa.
Para todo o non previsto nestas bases aplicarase o previsto na Lei 9/2007, do 13 de xuño, de subvencións de Galicia; o Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, excepto os artigos 78, 79 e a disposición adicional cuarta; no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, en canto non se opoña ao disposto na Lei 9/2007, do 13 de xuño, de subvencións de Galicia; e no resto da normativa que resulte de aplicación.
Ver referencia pdf "17300D006P013.PDF"
ANEXO TÉCNICO I
Programa de axudas públicas no marco da estratexia de aforro e eficiencia enerxética E4 (Plan de acción 2008-2012) e do Inega
1. Sector industria.
1.A. Auditorías enerxéticas a industrias (AEI).
* Concepto.
Estudos de optimización enerxética que analicen o proceso produtivo dunha empresa e que propoñan medidas de redución do consumo enerxético. O estudo poderá ser integral ou limitado a liñas de produción, procesos produtivos ou sistemas auxiliares de gran consumo enerxético.
* Beneficiarios.
Industrias manufactureiras excepto as do sector de transformación da enerxía (refinarías e produción de enerxía eléctrica) con establecemento produtivo na Comunidade Autónoma de Galicia.
* Custo elixible.
Inclúense todos os custos externos derivados da realización da auditoría. Os estudos resultantes deberán ter o contido mínimo indicado no documento Contido mínimo dunha auditoría enerxética dispoñible na páxina web do Inega (www.inega.es).
* Contía máxima da subvención.
75% do custo do estudo cos seguintes valores máximos de subvención en función do consumo de enerxía final actual da industria.
Ver referencia pdf "17300D006P013.PDF"
* Documentación de solicitude.
-Documentación administrativa (artigo 4 do anexo I).
-Memoria técnica AEI.
* Documentación xustificativa do investimento.
-Documentación administrativa (artigo 18 do anexo I).
-Copia da auditoría en papel e en formato dixital.
-Documento Formulario de resultados do estudo, dispoñible na páxina web do Inega (www.inega.es).
1.B. Proxectos de aforro e eficiencia enerxética en industrias (PEI).
* Concepto.
Investimentos encamiñados á redución do consumo de enerxía no sector industrial. O importe mínimo do investimento para subvencionar será de 6.000 euros.
* Beneficiarios.
Empresas do sector industrial con establecemento produtivo na Comunidade Autónoma de Galicia excluídas as empresas do sector de transformación da enerxía (refinarías e de produción de enerxía eléctrica).
* Custo elixible.
Investimentos en equipamentos, instalacións e sistemas que transformen ou consuman enerxía no proceso produtivo, así como os sistemas auxiliares necesarios para o seu funcionamento, sempre que se demostre a consecución dun aforro enerxético. Inclúense os proxectos de enxeñaría asociada, obra civil, montaxe e posta en marcha dos equipamentos.
* Contía máxima da subvención.
Subvención a fondo perdido cun máximo do 22% do custo elixible do proxecto, cunha contía máxima de axuda de 200.000 euros por proxecto, salvo proxectos que polo seu carácter innovador se xustifiquen axeitadamente.
Na renovación de equipamentos auxiliares por outros de alto rendemento a contía máxima será do 30% do custo elixible.
* Documentación solicitude.
-Documentación administrativa (artigo 4 do anexo I).
-Memoria técnica PEI.
* Documentación xustificativa do investimento.
-Documentación administrativa (artigo 18 do anexo I).
2. Sector transporte.
2.A. Estudos xerais de mobilidade urbana sustentable (EPM).
* Concepto e custo elixible.
Estudos integrais de mobilidade urbana sustentable, dirixidos a promover actuacións na mobilidade urbana que fagan posible un cambio modal cara á utilización de medios de transporte menos consumidores de enerxía.
O estudo debe realizarse de acordo coa Guía práctica PMUS dispoñible en www.inega.es.
Os beneficiarios deberán manifestar o compromiso de levar a cabo as medidas que se propoñan nestes estudos, sempre e cando sexan viables técnica e economicamente, mediante aprobación no Pleno municipal.
* Beneficiarios.
Concellos.
* Contía máxima da subvención.
60% do custo do estudo cos seguintes valores máximos de licitación en función da poboación do concello ou área metropolitana:
Ver referencia pdf "17300D006P013.PDF"
* Documentación de solicitude.
-Documentación administrativa (artigo 4 do anexo I).
-Memoria técnica EPM.
* Documentación xustificativa do investimento.
-Documentación administrativa (artigo 18 do anexo I).
-Copia do estudo en papel e en formato dixital.
2.B. Estudos de viabilidade de actuacións de mobilidade urbana sustentable (VPM).
* Concepto e custo elixible.
Estudos previos á implantación de medidas específicas de mobilidade urbana sustentable que teñan un impacto importante no aforro enerxético. Estes estudos deben conter unha avaliación enerxética segundo unha guía metodolóxica que facilitará o Inega.
Os concellos beneficiarios deberán manifestar o compromiso de levar a cabo as medidas que se propoñan nestes estudos, sempre e cando sexan viables técnica e economicamente, mediante aprobación en Pleno municipal. Os temas de estudo que teñan por obxecto actuacións de natureza similar terán que integrarse dentro do mesmo estudo.
Experiencias piloto de medidas relacionadas coa mobilidade urbana: implantación dun sistema de coche compartido, carril-bus, servizo de autobús lanzadeira. Non se inclúen neste caso os investimentos en infraestrutura de obra civil.
* Beneficiarios.
Concellos.
* Contía máxima da subvención.
60% do custo elixible cun máximo de custo de 100.000  para os estudos e 200.000  para as experiencias piloto.
* Documentación de solicitude.
-Documentación administrativa (artigo 4 do anexo I).
-Memoria técnica VPM.
* Documentación xustificativa do investimento.
-Documentación administrativa (artigo 18 do anexo I).
-Copia do estudo en papel e en formato dixital.
2.C. Plans de transporte para empresas (EPT).
* Concepto e custo elixible.
-Estudos para a realización dun plan de transporte a unha empresa ou centro de actividade (polígono industrial, centros educativos ou sanitarios, etc.) de máis de 200 traballadores, dirixidos a cambiar o modo maioritario de desprazamento ao posto de traballo en vehículo turismo, con baixa ocupación.
-Estudos previos de viabilidade de proxectos piloto.
-Proxectos piloto, de duración limitada no tempo, para poñer en marcha plans de transporte a empresas ou áreas de actividade de máis de 200 traballadores.
O estudo debe realizarse de acordo coa Guía práctica de plans de transporte dispoñible en www.inega.es.
* Beneficiarios.
Concellos, outras administracións públicas, empresas e organizacións empresariais.
* Contía máxima da subvención.
60% do custo elixible cos seguintes custos máximos de licitación.
-Estudos para a elaboración de plans de transporte a empresas:
Ver referencia pdf "17300D006P013.PDF"
-Estudos previos de viabilidade dos proxectos piloto: 25.000 .
-Proxectos piloto: 150.000  (non se inclúen os custos de infraestrutura da obra civil).
* Documentación de solicitude.
-Documentación administrativa (artigo 4 do anexo I).
-Memoria técnica EPT.
* Documentación xustificativa do investimento.
-Documentación administrativa (artigo 18 do anexo I).
-Copia do plan en papel e en formato dixital.
2.D. Xestión de frotas de transporte por estrada (XFT).
* Concepto e custo elixible.
-Auditorías enerxéticas a frotas de transporte industrial, de pasaxeiros e de mercancías.
-Investimentos en sistemas tecnolóxicos e aplicacións orientadas á mellora de eficiencia enerxética (sistemas telemáticos de xestión de frotas, software e hardware de planificación e control de rutas, sistemas de mellora de xestión de combustible e de carga e descarga, ...).
* Beneficiarios.
Institucións públicas, empresas públicas ou privadas de transporte de mercadorías ou de servizo discrecional de pasaxeiros, así como concesionarias de servizos de transporte público.
* Contía máxima da subvención.
-Para auditorías: 70% do custo elixible cun máximo de axuda de 21.000  por auditoría.
-Para investimentos: 40% do custo elixible cun máximo de 21.000  por empresa ou proxecto.
* Documentación de solicitude.
-Documentación administrativa (artigo 4 do anexo I).
-Memoria técnica XFT.
* Documentación xustificativa do investimento.
-Documentación administrativa (artigo 18 do anexo I).
-Memoria técnica do investimento (características do equipamento realmente instalado e aforro enerxético previsto se é distinto do incluído na solicitude).
-No caso das auditorías deberá presentarse copia desta en papel e en formato dixital.
3. Sector edificación.
3.A. Rehabilitación da envolvente térmica (ENV).
* Concepto.
Actuacións que consigan unha redución da demanda de enerxía do edificio mediante melloras da súa envolvente térmica. Por exemplo: mellora do illamento de fachadas e cubertas, mellora das carpintarías exteriores e vidros, instalación de proteccións solares, muros trombre, muros parietodinámicos, invernadoiros asociados ás fachadas, sistemas de sombreamento, ventilación natural, etc. As exixencias mínimas de eficiencia enerxética que debe cumprir a envolvente térmica que se rehabilite son as que figuran no documento HE 1, limitación da demanda enerxética, do código técnico da edificación.
* Beneficiarios.
Persoas físicas ou xurídicas de natureza pública ou privada propietarias ou titulares de edificios do sector residencial e terciario (promotores, inmobiliarias, propietarios de edificios do sector terciario, propietarios de edificios de vivendas, comunidades ou mancomunidades de veciños, empresas municipais de vivenda, administracións públicas, etc.) e empresas de servizos enerxéticos.
* Custo elixible.
Investimentos en medidas tendentes a reducir a demanda de calefacción e refrixeración do edificio, mediante actuacións na súa envolvente térmica. Inclúese a auditoría enerxética previa, a cualificación enerxética e a parte do proxecto técnico asociados a esta medida.
No caso de portas e fiestras considerarase un custo elixible máximo de 700 /m2 de oco.
* Contía máxima da subvención.
-Con carácter xeral: 22% do custo elixible, cun máximo de 10.000 euros por vivenda e 300.000 euros por edificio de vivendas en bloque e para edificios do sector terciario.
-Nos edificios que xustifiquen que coas medidas subvencionadas acadan unha cualificación enerxética A, a porcentaxe de axuda pode chegar ata o 35% do custo elixible, e cando se obteña unha cualificación enerxética B a contía da axuda pode acadar o 27%.
-A contía máxima de axuda para a realización da auditoría enerxética ou cualificación enerxética previa do edificio asociado á medida é do 75% do custo elixible. O custo elixible máximo destes estudos será:
Ver referencia pdf "17300D006P013.PDF"
* Documentación de solicitude.
-Documentación administrativa (artigo 4 do anexo I).
-Memoria técnica ENV.
-No caso de solicitar axuda para a auditoría ou cualificación enerxética previa deberá entregarse copia en formato papel e dixital do estudo.
-No caso de que coas obras se acade unha cualificación enerxética A ou B deberase entregar o certificado de eficiencia enerxética do proxecto subscrito polo proxectista e debidamente verificado se existe a obriga legal de facelo.
-Valorarase positivamente a rehabilitación de vivendas de uso habitual, o que debe xustificarse cun certificado de empadroamento.
* Documentación xustificativa do investimento.
-Documentación administrativa (artigo 18 do anexo I).
-No caso de que coas medidas proxectadas se acade unha cualificación enerxética A ou B, para xustificar a porcentaxe adicional de axuda deberá entregarse no momento de xustificar o investimento un certificado da dirección facultativa conforme no transcurso das obras se está a manter ou se mellora a cualificación enerxética recollida no proxecto.
3.B. Mellora da eficiencia enerxética de instalacións térmicas nos edificios existentes (TER).
* Concepto.
Actuacións de mellora da eficiencia enerxética das instalacións de calefacción, produción de auga quente sanitaria e refrixeración que se renoven (será requisito imprescindible que as novas instalacións cumpran o Regulamento de instalacións térmicas dos edificios (RITE) aprobado polo R.D. 1027/2007, do 20 de xullo):
-Substitución do equipamento actual de calefacción/refrixeración por unha caldeira de condensación, bomba de calor con COP superior a 3,5 en condicións standard Eurovent ou equipamento de refrixeración con EER superior a 3 en condicións standard Eurovent.
-Substitución doutros equipamentos de produción de calor ou frío por bombas de calor, caldeiras de baixa temperatura ou equipamentos de frío sempre que xustifiquen axeitadamente unha redución do 20% do consumo de enerxía.
-Substitución de equipamentos de movemento dos fluídos caloportadores por outros, seleccionados con base nun maior rendemento enerxético.
-Illamento de tubaxes de condución de auga quente para adaptarse ao cumprimento do RITE.
-Sistemas de arrefriamento gratuíto por aire exterior e de recuperación de calor do aire de extracción para adaptarse ao cumprimento do RITE.
-Instalacións novas de sistemas centralizados de calefacción e refrixeración de barrio ou que dean servizo a varios edificios, así como a reforma ou ampliación das existentes.
-Medidas de aforro enerxético recomendadas no ditame realizado polo axente autorizado para realizar a inspección periódica que establece a instrución técnica IT-4 do RITE.
-Medidas necesarias para implementar unha contabilización e/ou telexestión do consumo de enerxía como as que establece o RITE na súa IT 1.2.4.4.
-Instalación de bombas de calor xeotérmicas en edificios existentes.
-Auditoría enerxética e/ou cualificación enerxética previa do edificio asociada a esta medida.
* Beneficiarios.
Empresas de servizos enerxéticos e de mantemento, persoas físicas ou xurídicas de natureza pública ou privada (promotores, inmobiliarias, propietarios de edificios do sector terciario, propietarios de edificios de vivendas, comunidades ou mancomunidades de veciños, empresas municipais de vivenda, administracións públicas, empresas de servizos enerxéticos...).
* Custo elixible e contía máxima da subvención.
Considerarase como custo elixible a auditoría enerxética/diagnose enerxética, o proxecto de enxeñaría na parte correspondente a esta medida e aqueles custos asociados á substitución dos equipamentos e a instalación de illamentos.
No caso dos sistemas centralizados incluiranse no custo elixible os equipamentos de xeración, o tendido das canalizacións de transporte de fluídos caloportadores, os sistemas de regulación e control e a obra civil directamente asignable para a implantación destes.
As contías máximas das subvencións son as seguintes:
-Con carácter xeral o 22% do custo elixible.
-Nos casos recollidos no seguinte cadro a porcentaxe de axuda sobre o custo elixible poderá chegar ao máximo indicado:
Ver referencia pdf "17300D006P013.PDF"
O COP/EER medirase en condicións standard Eurovent e deberá vir debidamente acreditado.
(1) Edificios que coas melloras que se están a realizar acrediten acadar unha cualificación enerxética clase B.
(2) Edificios que coas melloras que se están a realizar acrediten acadar unha cualificación enerxética clase A.
-Nas medidas necesarias para implantar unha contabilización e telexestión do consumo de enerxía a axuda económica poderá acadar ata o 35% do custo elixible.
-Na realización de auditorías/cualificacións enerxéticas previas do edificio a axuda económica poderá acadar ata un máximo do 75% do custo elixible.
Consideraranse como custos elixibles máximos os seguintes:
Ver referencia pdf "17300D006P013.PDF"
* Documentación de solicitude.
-Documentación administrativa (artigo 4 do anexo I).
-Memoria técnica TER.
-Certificado do COP/EER ou rendemento en condicións standard Eurovent.
-Xustificación de instalación previa (boletín da instalación, facturas de combustible/electricidade ...).
-No caso de solicitar axuda para a auditoría/cualificación enerxética previa deberá entregarse copia en formato papel e dixital do estudo.
-No caso de que coas obras se acade unha cualificación enerxética A ou B deberase entregar o certificado de eficiencia enerxética de proxecto subscrito polo proxectista.
-Valoraranse positivamente aquelas vivendas de uso habitual, o que debe xustificarse cun certificado de empradoamento.
* Documentación xustificativa do investimento.
-Documentación administrativa (artigo 4 do anexo I).
-Memoria técnica do investimento que inclúa as características enerxéticas do equipamento realmente instalado (se é distinto do contido na solicitude).
-No caso de que coas medidas proxectadas se acade unha cualificación enerxética A ou B, para xustificar a porcentaxe adicional de axuda deberá entregarse no momento de xustificar o investimento un certificado da dirección facultativa conforme no transcurso das obras se está a manter ou se mellora a cualificación enerxética recollida no proxecto.
-Naqueles casos en que así o requira a regulamentación vixente (boletín ou proxecto da instalación), achegarase xustificación de ter presentado na delegación correspondente a solicitude de autorización das instalacións (unha vez que se obteña deberá enviarse ao Inega copia autenticada).
3.C. Mellora da eficiencia enerxética nas instalacións de iluminación nos edificios existentes (ILI).
* Concepto.
Actuacións de mellora da eficiencia enerxética das instalacións de iluminación que se renoven.
-Substitución de luminarias, lámpadas e equipamento auxiliar existentes por luminarias de maior rendemento, lámpadas de maior eficiencia e reactancias electrónicas regulables e que permitan reducir a potencia instalada en iluminación polo menos nun 30%, cumprindo os requirimentos de calidade e confort visual regulamentados.
-Sistemas de control de acendido e regulación do nivel de iluminación que inclúan sistemas de detección de presenza e sistemas de regulación do nivel de iluminación segundo a achega de luz natural, sempre que consigan un aforro eléctrico dun 20% ou superior respecto á situación sen regulación ou control.
-Cambio de sistemas de iluminación: cambio na situación dos puntos de luz con utilización das anteriores tecnoloxías, de forma que se reduza o consumo eléctrico respecto ao sistema actual de iluminación polo menos nun 30%.
O importe mínimo do investimento que se subvencionará será de 600 euros.
As exixencias mínimas de eficiencia enerxética que debe cumprir a instalación de iluminación que se rehabilite son as que figuran no documento HE3 do código técnico da edificación.
* Beneficiarios.
Persoas físicas ou xurídicas de natureza pública ou privada (promotores, inmobiliarias, propietarios de edificios do sector terciario, propietarios de edificios de vivendas, comunidades ou mancomunidades de veciños, empresas municipais de vivenda, administracións públicas, empresas de servizos enerxéticos,...).
* Custo elixible.
Considérase como custo elixible aqueles custos necesarios para a substitución dos equipamentos, sistemas de iluminación e instalación de sistemas de control e regulación da iluminación. Inclúese a auditoría enerxética previa, a cualificación enerxética e a parte do proxecto técnico asociadas a esta medida.
* Contía máxima da subvención.
-Con carácter xeral é o 22% do custo elixible, cun máximo de 10.000  por edificio de vivendas en bloque e de 50.000  por edificio destinado a outros usos.
-Nos edificios que xustifiquen que coas medidas subvencionadas acadan unha cualificación enerxética A, a porcentaxe de axuda pode chegar ata o 35% do custo elixible, e cando se acade unha cualificación enerxética B a contía da axuda pode acadar o 27%.
-A contía máxima de axuda para a realización da auditoría enerxética ou cualificación enerxética previa do edificio asociado á medida é do 75% do custo elexible. O custo elixible máximo destes estudos será:
Ver referencia pdf "17300D006P013.PDF"
* Documentación de solicitude.
-Documentación administrativa (artigo 4 do anexo I).
-Memoria técnica ILI.
-Xustificación do cumprimento do documento básico HE do código técnico da edificación.
-No caso de solicitar axuda para a auditoría ou cualificación enerxética previa deberá entregarse copia en formato papel e dixital do estudo.
-No caso de que coas obras se acade unha cualificación enerxética A ou B deberase entregar o certificado de eficiencia enerxética de proxecto subscrito polo proxectista.
-Valorarase positivamente o investimento en vivendas de uso habitual, o que debe xustificarse cun certificado de empadroamento.
* Documentación xustificativa do investimento.
-Documentación administrativa (artigo 18 do anexo I).
-Memoria técnica do investimento coas características enerxéticas do equipamento realmente instalado (se é distinto do incluído na solicitude).
-No caso de que coas medidas proxectadas se acade unha cualificación enerxética A ou B, para xustificar a porcentaxe adicional de axuda deberá entregarse no momento de xustificar o investimento un certificado da dirección facultativa conforme no transcurso das obras se está a manter ou mellorar a cualificación enerxética recollida no proxecto.
3.D. Construción de novos edificios con alta cualificación enerxética (CNE).
* Concepto.
Construción de novos edificios con cualificación enerxética A ou B.
* Beneficiarios.
Persoas físicas ou xurídicas de natureza pública ou privada (promotores, empresas municipais de vivenda, empresas de servizos enerxéticos...).
* Custo elixible.
-Custo adicional en materiais, equipamentos, instalacións e sistemas necesarios para mellorar a eficiencia enerxética da envolvente, das instalacións térmicas e da iluminación interior do edificio que permite pasar dunha clasificación enerxética D a outra A ou B. Non se inclúe a instalación de sistemas de aproveitamento de enerxías renovables (como por exemplo enerxía solar térmica, fotovoltaica ou biomasa).
-Custo da enxeñaría requirida para cualificar enerxeticamente o edificio cando o resultado da cualificación sexa A ou B.
* Contía máxima da subvención.
A contía máxima da axuda será o custo elixible coas seguintes contías máximas en función da superficie útil acondicionada (calefactada e/ou refrixerada).
Ver referencia pdf "17300D006P013.PDF"
* Documentación de solicitude.
-Documentación administrativa (artigo 4 do anexo I).
-Memoria técnica CNE.
-Deberase entregar o certificado de eficiencia enerxética de proxecto subscrito polo proxectista e debidamente verificado por unha entidade de control de calidade na edificación acreditada na Área de Eficiencia Enerxética (ECCE-EE) se este requisito é obrigatorio.
-Certificado do técnico redactor do proxecto da superficie útil acondicionada da edificación.
-No caso de solicitar axuda para a cualificación enerxética previa deberá entregarse copia en formato papel e dixital do estudo de cualificación.
* Documentación xustificativa do investimento.
-Documentación administrativa (artigo 18 do anexo I).
-No momento de xustificar o investimento deberase entregar un certificado da dirección facultativa (debidamente verificado por unha ECCE-EE, sempre que exista obriga legal de verificación dos certificados de proxecto e/ou do edificio terminado) conforme no transcurso das obras se está a manter ou se mellora a cualificación enerxética recollida no proxecto.
3.E. Auditoría enerxética nos edificios do sector servizos (AES).
* Concepto.
Estudos de optimización enerxética en edificios do sector servizos.
* Beneficiarios.
Empresas do sector terciario, entidades sen fin de lucro, administracións públicas con sede social ou establecemento na Comunidade Autónoma de Galicia.
* Contía máxima da subvención.
75% do custo do estudo cos seguintes valores máximos de subvención en función do consumo de enerxía final actual do edificio:
Ver referencia pdf "17300D006P013.PDF"
Unha vez finalizada a auditoría deberá presentarse unha copia dela en soporte papel e en formato dixital así como o formulario de resultados do estudo, dispoñible na páxina web do Inega (www.inega.es).
* Documentación de solicitude.
-Documentación administrativa (artigo 4 do anexo I).
-Memoria técnica AES.
* Documentación xustificativa do investimento.
-Documentación administrativa (artigo 18 do anexo I).
-Copia da auditoría en papel e en formato dixital.
-Documento Formulario de resultados do estudo, dispoñible na páxina web do Inega (www.inega.es).
3.F. Proxectos de novas instalacións térmicas de alta eficiencia (NTE).
* Concepto.
Instalación de novos equipamentos de calefacción, produción de auga quente sanitaria e refrixeración de alta eficiencia (bombas de calor, caldeiras de condensación e caldeira de baixa temperatura).
* Beneficiarios.
Empresas de servizos enerxéticos e de mantemento, persoas físicas ou xurídicas de natureza pública ou privada propietarios ou titulares de edificios do sector residencial e terciario (promotores, inmobiliarias, propietarios de edificios do sector terciario, propietarios de edificios de vivendas, comunidades ou mancomunidades de veciños, empresas municipais de vivenda, administracións públicas...).
* Custo elixible.
Instalación de equipamentos xeradores de enerxía térmica de alta eficiencia: bombas de calor, caldeiras de condensación e caldeiras de baixa temperatura. Inclúense os equipamentos auxiliares de xeración, pero non se inclúe o sistema de distribución interior.
Consideraranse os seguintes custos elixibles máximos:
Ver referencia pdf "17300D006P013.PDF"
O COP medirase en condicións standard Eurovent e deberá vir debidamente acreditado.
* Documentación de solicitude.
-Documentación administrativa (artigo 4 do anexo I).
-Memoria técnica NTE.
-Certificado do COP ou rendemento en condicións standard Eurovent.
* Documentación xustificativa do investimento.
-Documentación administrativa (artigo 18 do anexo I).
-Naqueles casos en que así o requira a regulamentación vixente (boletín ou proxecto da instalación) achegarase xustificación de ter presentado na delegación correspondente a solicitude de autorización das instalacións, e unha vez que se obteña esta enviarase copia autenticada ao Inega.
4. Sector servizos públicos.
4.A Renovación das instalacións de iluminación pública exterior existentes (ILE).
* Concepto.
Renovación das instalacións de iluminación pública exterior existentes aplicando criterios de aforro e eficiencia enerxética. As actuacións enerxéticas consideradas dentro desta medida serán aquelas que consigan unha redución do consumo de enerxía eléctrica en iluminación exterior e que se xustifiquen documentalmente.
* Beneficiarios.
Concellos, institucións públicas e empresas públicas ou privadas concesionarias do servizo de iluminación exterior, comunidades de propietarios e calquera asociación ou entidade pública ou privada con responsabilidade na iluminación pública exterior.
Nos proxectos de novas instalacións de iluminación exterior de alta eficiencia (NIL), proxectos de renovación das instalacións de iluminación pública exterior existentes (ILE) e nos proxectos de mellora de instalacións de potabilización, abastecemento e depuración (PAD) só caberá que o peticionario presente unha solicitude por liña de axuda que non poderá superar a contía de 250.000 euros en concepto de custo elixible.
Sen prexuízo do disposto no parágrafo anterior, no caso de que as solicitudes que por cuestións de carácter técnico, basicamente de eficiencia enerxética, obriguen a establecer unha nota de corte, superasen a dispoñibilidade de fondos, a Comisión de Valoración, co fin de atender o maior número de solicitudes e garantir unha concesión ata un 40% do custo elixible, estará facultada a levar a cabo unha redistribución, con base na limitación orzamentaria, de acordo co seguinte criterio de ordenación:
-Proxecto con custo elixible de 0  - 50.000 : 20 puntos.
-Proxecto con custo elixible de 50.001  - 100.000 : 15 puntos.
-Proxecto con custo elixible de 100.001  - 150.000 : 10 puntos.
-Proxecto con custo elixible de 150.001  - 200.000 : 5 puntos.
En cumprimento co disposto no convenio co IDAE, todas as instalacións que se acollan á medida de renovación das instalacións de iluminación pública exterior existentes (ILE) deberán realizar previamente unha auditoría enerxética segundo o modelo desenvolvido polo IDAE.
* Custo elixible.
Formarán parte das partidas elixibles o custo dos equipamentos, a reforma de tendidos e instalacións eléctricas e a realización de proxectos de enxeñaría.
Exemplos de actuacións subvencionables:
-Substitución de lámpadas de vapor de mercurio e equipamento auxiliar por vapor de sodio alta presión co seu respectivo equipamento auxiliar.
-Substitución de luminarias por outras con maior rendemento e lámpada de menor potencia.
-Instalación de sistemas de regulación do nivel luminoso que permitan reducir os niveis de iluminación nas vías públicas cando se reduce a súa actividade.
-Instalacións de acendemento/apagamento mediante reloxo astronómico.
-Substitución da tecnoloxía actual por tecnoloxía LED en semáforos, aumentando a eficiencia enerxética.
Consideraranse os seguintes custos elixibles máximos:
Ver referencia pdf "17300D006P013.PDF"
* Contía máxima da subvención.
40% do custo elixible.
* Documentación solicitude.
-Documentación administrativa (artigo 4 do anexo I).
-Memoria técnica ILE, existe un modelo de formato ILE específico para semáforos.
-En cumprimento co disposto no convenio co IDAE, todas as instalacións que se acollan á medida de renovación das instalacións de iluminación pública exterior existentes (ILE) deberán realizar previamente unha auditoría enerxética. Deberase entregar copia en formato dixital que acompañe a solicitude.
* Documentación xustificativa do investimento.
-Documentación administrativa (artigo 18 do anexo I).
-Certificado da dirección de obra e orzamento da obra executada emitido polo técnico competente.
4.B Proxectos de novas instalacións de iluminación exterior de alta eficencia (NIL).
* Concepto.
Novas instalacións de iluminación pública exterior en que se apliquen as tecnoloxías máis eficientes enerxeticamente. Con carácter orientativo e non limitativo, son:
-Instalación de lámpadas de V.S.A.P. e equipamento auxiliar.
-Luminarias e lámpadas de alto rendemento enerxético que permitan optimizar o seu consumo.
-Instalación de sistemas de regulación do nivel luminoso que permite reducir os niveis de iluminación nas vías públicas cando se reduce a actividade nelas.
-Tecnoloxía LED en semáforos.
Consideraranse novas instalacións de iluminación as seguintes: ampliacións do número de puntos de luz de instalacións existentes e a realización de iluminacións exteriores en zonas que na actualidade carezan deste tipo de instalacións.
* Beneficiarios.
Concellos, institucións públicas e empresas públicas ou privadas concesionarias do servizo de iluminación exterior, comunidades de propietarios e calquera asociación ou entidade pública ou privada con responsabilidade na iluminación pública exterior.
Nos proxectos de novas instalacións de iluminación exterior de alta eficiencia (NIL), proxectos de renovación das instalacións de iluminación pública exterior existentes (ILE) e nos proxectos de mellora de instalacións de potabilización, abastecemento e depuración (PAD) só caberá que o peticionario presente unha solicitude por liña de axuda que non poderá superar a contía de 250.000 euros en concepto de custo elixible.
Sen prexuízo do disposto no parágrafo anterior, no caso de que as solicitudes que por cuestións de carácter técnico, basicamente de eficiencia enerxética, obriguen a establecer unha nota de corte, superasen a dispoñibilidade de fondos, a Comisión de Valoración, co fin de atender o maior número de solicitudes e garantir unha concesión ata un 40% do custo elixible, estará facultada a levar a cabo unha redistribución, con base na limitación orzamentaria, de acordo co seguinte criterio de ordenación:
-Proxecto con custo elixible de 0 -50.000 : 20 puntos.
-Proxecto con custo elixible de 50.001 -100.000 : 15 puntos.
-Proxecto con custo elixible de 100.001 -150.000 : 10 puntos.
-Proxecto con custo elixible de 150.001 -200.000 : 5 puntos.
* Custo elixible.
Formarán parte das partidas elixibles o custo dos equipamentos, as instalacións eléctricas e a realización de proxectos de enxeñaría que demostren unha eficiencia enerxética na iluminación exterior.
Consideraranse os seguintes custos elixibles máximos:
Ver referencia pdf "17300D006P013.PDF"
* Contía máxima da subvención.
40% do custo elixible.
* Documentación de solicitude.
-Documentación administrativa (artigo 4 do anexo I).
-Memoria técnica NIL.
* Documentación xustificativa do investimento.
-Documentación administrativa (artigo 18 do anexo I).
-Certificado da dirección de obra e orzamento da obra executada emitido polo técnico.
4.C. Proxectos de mellora da eficiencia enerxética das instalacións de potabilización, abastecemento, depuración de augas residuais e desalgadura (PAD).
* Concepto.
Substitución de tecnoloxías existentes nas instalacións de potabilización e abastecemento de auga e nas instalacións de depuración de augas residuais por outras tecnoloxías enerxeticamente máis eficientes.
*Beneficiarios.
Concellos, institucións públicas e empresas públicas ou privadas concesionarias do servizo sempre e cando as instalacións sexan de titularidade pública.
Nos proxectos de novas instalacións de iluminación exterior de alta eficiencia (NIL), proxectos de renovación das instalacións de iluminación pública exterior existentes (ILE) e nos proxectos de mellora de instalacións de potabilización, abastecemento e depuración (PAD) só caberá que o peticionario presente unha solicitude por liña de axuda que non poderá superar a contía de 250.000 euros en concepto de custo elixible.
Sen prexuízo do disposto no parágrafo anterior, no caso de que as solicitudes que por cuestións de carácter técnico, basicamente de eficiencia enerxética, obriguen a establecer unha nota de corte, superasen a dispoñibilidade de fondos, a Comisión de Valoración, co fin de atender ao maior número de solicitudes e garantir unha concesión ata un 40% do custo elixible, estará facultada a levar a cabo unha redistribución, con base na limitación orzamentaria, de acordo co seguinte criterio de ordenación:
-Proxecto con custo elixible de 0 -50.000 : 20 puntos.
-Proxecto con custo elixible de 50.001 -100.000 : 15 puntos.
-Proxecto con custo elixible de 100.001 -150.000 : 10 puntos.
-Proxecto con custo elixible de 150.001 -200.000 : 5 puntos.
* Custo elixible.
Custo de equipamentos e man de obra de instalacións que posibiliten un maior aforro e eficiencia enerxética nas instalacións existentes, tales como:
-Regulación electrónica de motores.
-Control do nivel do oxíxeno en aireación de depuradoras.
* Contía máxima da subvención.
40% do custo elixible en materiais e man de obra.
* Documentación de solicitude.
-Documentación administrativa (artigo 4 do anexo I).
-Memoria técnica PAD.
* Documentación xustificativa do investimento.
-Documentación administrativa (artigo 18 do anexo I).
5. Sector transformación da enerxía.
5.A. Auditorías enerxéticas a plantas de coxeración (AEC).
* Concepto e custo elixible.
Auditorías enerxéticas en plantas de coxeración tendentes a mellorar a súa eficiencia enerxética e a adaptar a súa potencia á demanda térmica que deben satisfacer actualmente, todo iso dentro do novo marco legal establecido pola Directiva 08/2004/CE.
As empresas que realicen o estudo deberán ter probada experiencia na realización destes.
Os estudos deberán ter o contido mínimo indicado no documento Contido mínimo dunha auditoría enerxética dunha planta de coxeración, dispoñible na páxina web do Inega (www.inega.es).
* Beneficiarios.
Empresas do sector industrial ou terciario con establecemento produtivo na Comunidade Autónoma de Galicia no cal teñan en funcionamento unha planta de coxeración.
* Contía máxima da axuda.
75% do custo do estudo cunha axuda máxima de 9.000 euros.
* Documentación solicitude.
-Documentación administrativa (artigo 4 do anexo I).
-Memoria técnica AEC.
* Documentación xustificativa do investimento.
-Documentación administrativa (artigo 18 do anexo I).
-Copia da auditoría en papel e en formato dixital.
-Documento Formulario de resultados do estudo, dispoñible na páxina web do Inega (www.inega.es).
5.B. Estudos de viabilidade para coxeracións (EVC).
* Concepto.
Estudos de viabilidade técnica e económica dirixidos a promover novas plantas de coxeración, que definirán as solucións e os deseños técnicos máis correctos a partir das demandas de calor útil.
As empresas que realicen o estudo deberán ter probada experiencia na realización destes.
Os estudos deberán ter o contido mínimo indicado no documento Contido mínimo dun estudo de viabilidade dunha planta de coxeración, dispoñible na páxina web do Inega (www.inega.es).
* Beneficiarios.
Empresas do sector industrial, servizos e tratamento de residuos, que teñan establecemento produtivo na Comunidade Autónoma de Galicia en que vaian realizar un estudo de viabilidade dunha central de coxeración.
* Contía máxima da subvención.
75% do custo do estudo cun máximo de 11.250  de axuda por estudo.
* Documentación de solicitude.
-Documentación administrativa (artigo 4 do anexo I).
-Memoria técnica EVC.
* Documentación xustificativa do investimento.
-Documentación administrativa (artigo 18 do anexo I).
-Copia da auditoría en papel e en formato dixital.
-Documento Formulario de resultados do estudo, dispoñible na páxina web do Inega (www.inega.es).
5.C. Axudas públicas á coxeración non industrial (CNI).
* Concepto.
Construción de instalacións de coxeración de alta eficiencia nos sectores non industriais (terciario e agropecuario excepto tratamento de xurros).
* Custo elixible.
Activos fixos novos en plantas de coxeración de alta eficiencia, independentemente da súa potencia, así como en microcoxeracións de ata 500 kW, que utilicen como combustible gas natural ou gasóleo, incluíndo, se é o caso, os sistemas de frío. Formarán parte das partidas elixibles o custo dos equipamentos e sistemas, a obra civil asociada cun máximo do 10% e o proxecto de enxeñaría cun límite do 10%.
* Beneficiarios.
Persoas físicas ou xurídicas de natureza pública ou privada que teñan algún establecemento produtivo na Comunidade Autónoma de Galicia no cal vaian instalar unha planta de coxeración.
* Contía máxima da subvención.
Subvención a fondo perdido cun máximo do 10% do custo elixible do proxecto cun importe máximo da axuda de 200.000 euros por proxecto.
* Documentación de solicitude.
-Documentación administrativa (artigo 4 do anexo I).
-Memoria técnica CNI.
* Documentación xustificativa do investimento.
-Documentación administrativa (artigo 18 do anexo I).
-Memoria técnica do investimento coas características enerxéticas do equipamento instalado.
ANEXO TÉCNICO II
Programa de axudas públicas para proxectos de enerxías renovables
1. Normas para a presentación de solicitudes de axudas para instalacións que utilicen varias tecnoloxías (mixtas).
As solicitudes de axudas relativas a instalacións mixtas que utilicen as tecnoloxías solar térmica, solar fotovoltaica conectada á rede, biogás e/ou biomasa deberán separarse en proxectos individualizados para estes aproveitamentos, utilizando os modelos R-ST-08, R-FR-08, R-BG-08 e/ou R-CB-08, respectivamente.
O resto das tecnoloxías (fotovoltaica illada, eólica e/ou minihidráulica) poderán presentarse de forma individual (co modelo R-FI-08 para fotovoltaica illada e co modelo R-OT-08 para eólica e minihidráulica) ou conxuntamente nunha única solicitude co modelo R-OT-08. En calquera caso, a valoración e a asignación da axuda realizaranse de forma proporcionada para as distintas tecnoloxías, utilizando as especificacións incluídas nas epígrafes correspondentes.
Normas por tecnoloxía aplicada.
1. Enerxía solar térmica.
* Concepto
Instalacións que aproveitan a radiación solar para o quentamento dun fluído mediante paneis solares planos ou tubos de baleiro, sempre que a súa utilización conduza a un aforro dun combustible convencional.
Non serán subvencionables aquelas instalacións dedicadas á xeración de auga quente sanitaria (AQS) ou climatización de piscinas que sexan obrigatorias en virtude do Documento básico HE 4-Contribución solar mínima de auga quente sanitaria do código técnico da edificación (CTE), aprobado polo Real decreto 314/2006, do 17 de marzo, independientemente da porcentaxe de contribución solar que cubra a instalación solar proxectada nestes usos. Para instalacións afectadas polo CTE que tamén se dedican a outras aplicacións non obrigadas por esta normativa, unicamente se poderá obter axuda pola parte correspondente a estas últimas aplicacións.
As instalacións solares dedicadas ao apoio á calefacción no sector doméstico e terciario unicamente serán subvencionables se utilizan emisores de baixa temperatura de deseño (menores de 50 ºC), como chan radiante, radiadores de baixa temperatura ou fan coils.
Non serán subvencionables aquelas instalacións dedicadas ao quentamento da auga de piscinas descubertas.
* Beneficiarios.
Particulares; agrupacións de persoas físicas ou xurídicas, públicas o privadas sen personalidade; fundacións, asociacións e outras entidades sen ánimo de lucro; administracións públicas e empresas.
* Investimento elixible.
Considérase investimento elixible o custo dos equipamentos e compoñentes que forman parte da instalación (captadores solares térmicos, acumuladores, intercambiadores de calor, bombas de circulación, tubos, válvulas e conexións, vasos de expansión, illamentos, sistema eléctrico e de control, equipamentos de medida e demais equipamentos secundarios), así como a montaxe e conexionado do conxunto, obra civil asociada, deseño de enxeñaría da instalación, dirección de obra e posta en marcha.
* Contía máxima da subvención.
A contía máxima da subvención é o 35% do investimento elixible, cos seguintes límites máximos:
Ver referencia pdf "17300D006P013.PDF"
No caso de que os fondos non sexan suficientes para atender todas as solicitudes recibidas, nos proxectos dedicados á xeración de auga quente e apoio á calefacción poderase conceder a axuda correspondente á subinstalación de xeración de auga quente.
Establécese a axuda máxima por proxecto en 60.000 euros.
* Documentación.
-Anexo de datos administrativos (ADM-00).
-Documento R-ST-08 (Memoria enerxía solar térmica).
-Documentación xustificativa de que a instalación obxecto da axuda non é obrigatoria en virtude do código técnico da edificación aprobado polo Real decreto 314/2006, do 17 de marzo (esta documentación poderá consistir nunha copia da licenza de obras da edificación, copia das escrituras de compravenda ou de fin de obra da edificación, fotografías actuais ou calquera outro documento co cal, ao xuízo da Comisión de Valoración, quede constancia deste feito).
-Na solicitude orixinal é opcional xuntar unha copia da curva característica do ensaio de rendemento do colector solar empregado que estea emitida por unha entidade debidamente acreditada (segundo a Orde ITC/71/2007, do 22 de xaneiro, do Ministerio de Industria, Turismo e Comercio). Non obstante, no caso de que non se xunte e no Inega non se dispoña deste certificado para o modelo de panel incluído no proxecto, requiriráselle este documento ao solicitante co fin de que complete o expediente, considérase esta entrega imprescindible para poder optar á obtención da axuda.
-Fotografía de vista aérea en que se indique de forma apreciable a edificación onde se executará a instalación. Esta fotografía pode obterse no visor SIXPAC, no enderezo da internet
http://emediorural.xunta.es/visor5/
, cunha escala de impresión 1:1000.
2. Enerxía solar fotovoltaica illada.
* Concepto.
Instalacións que transforman a radiación solar en enerxía eléctrica, mediante paneis fotovoltaicos, para o seu consumo illado da rede de distribución pode contar o sistema con acumulación en baterías.
* Beneficiarios.
Particulares; agrupacións de persoas físicas ou xurídicas, públicas o privadas sen personalidade; fundacións, asociacións e outras entidades sen ánimo de lucro; administracións públicas e empresas.
* Requisitos da instalación.
A potencia máxima da instalación será de 2,5 kWp. Deberá xustificarse a utilización dunha instalación solar fotovoltaica illada pola imposibilidade de conexión á rede de distribución sen implantación de novas liñas eléctricas. Esta xustificación non será necesaria para instalacións demostrativas (en ningún caso se considerarán como instalación demostrativa as instalacións de uso particular).
* Investimento elixible.
Formarán parte das partidas elixibles o custo dos equipamentos e instalacións, módulos fotovoltaicos, baterías, reguladores, convertedores, tendidos eléctricos e conexións, así como obra civil asociada, dirección e enxeñaría de proxecto, posta en marcha e documentación técnica.
O investimento elixible ten os seguintes límites máximos por potencia fotovoltaica instalada:
Ver referencia pdf "17300D006P013.PDF"
* Contía máxima da subvención.
A contía máxima da subvención será do 40% do investimento elixible, agás no caso das empresas, para as cales existirá unha limitación adicional na porcentaxe máxima do investimento subvencionable segundo as directrices europeas do medio.
* Documentación.
-Anexo de datos administrativos (ADM-00).
-Documento R-FI-08 Memoria enerxía solar fotovoltaica illada.
-Na solicitude orixinal é opcional presentar unha copia do certificado de cumprimento da normativa IEC dos paneis fotovoltaicos utilizados, emitido por unha entidade debidamente acreditada (organismos certificadores, institutos tecnolóxicos, etc.). Non obstante, no caso de que non se xunte e no Inega non se dispoña deste certificado para o modelo de panel incluído no proxecto, requiriráselle este documento ao solicitante co fin de que complete o expediente considérase esta entrega imprescindible para poder optar á obtención da axuda.
-Fotografía de vista aérea na cal se indique de forma apreciable a edificación ou predio onde se executará a instalación. Esta fotografía pode obterse no visor SIXPAC, no enderezo da internet
http://emediorural.xunta.es/visor5/
, cunha escala de impresión 1:1000.
3. Enerxía solar fotovoltaica conectada á rede.
* Concepto.
Instalacións que transforman a radiación solar en enerxía eléctrica, mediante paneis fotovoltaicos integrados arquitectonicamente, para a súa inxección á rede eléctrica.
Non serán subvencionables aquelas instalacións que sexan obrigatorias en virtude do Documento básico HE 5-Contribución fotovoltaica mínima de enerxía eléctrica do código técnico da edificación, aprobado polo Real decreto 314/2006, do 17 de marzo.
* Beneficiarios.
Particulares; agrupacións de persoas físicas ou xurídicas, públicas o privadas sen personalidade; fundacións, asociacións e outras entidades sen ánimo de lucro; administracións públicas e empresas.
* Requisitos da instalación.
A potencia nominal da instalación en inversores será igual ou inferior a 20 kW.
Os paneis fotovoltaicos da instalación deberán adecuarse a algunha das tipoloxías arquitectónicas incluídas no punto 9 do anexo R-FR-08.
* Custo elixible.
Formarán parte das partidas elixibles o custo dos equipamentos e instalacións necesarias para o correcto funcionamento do sistema. O investimento elixible máximo por potencia fotovoltaica instalada será de 6.000 /kWp.
* Contía máxima da subvención.
A contía máxima da subvención será do 15% do investimento elixible, sendo a axuda máxima por proxecto (ou proxectos situados na mesma edificación) de 6.000 euros.
* Documentación.
-Anexo de datos administrativos (ADM-00).
-Documento R-FR-08 Memoria enerxía solar fotovoltaica conectada á rede.
- Na solicitude orixinal é opcional presentar unha copia do certificado de cumprimento da normativa IEC dos paneis fotovoltaicos utilizados, emitido por unha entidade debidamente acreditada (organismos certificadores, institutos tecnolóxicos, etc.). Non obstante, no caso de que non se xunte e no Inega non se dispoña deste certificado para o modelo de panel incluído no proxecto, requiriráselle este documento ao solicitante co fin de que complete o expediente; considérase esta entrega imprescindible para poder optar á obtención da axuda.
-No caso de atoparse no ámbito de aplicación especificado no artigo 1º.1. do documento HE 5-Contribución fotovoltaica mínima de enerxía eléctrica do código técnico da edificación, aprobado polo Real decreto 314/2006, do 17 de marzo, achegarase documentación xustificativa de que a implantación da instalación obxecto da axuda non é obrigatoria (esta documentación poderá consistir nunha copia da licenza de obras da edificación, copia das escrituras de compravenda ou de fin de obra da edificación, fotografías actuais ou calquera outro documento co cal, ao xuízo da Comisión de Valoración, quede constancia deste feito).
-Fotografía de vista aérea en que se indique de forma apreciable a edificación ou predio onde se executará a instalación. Esta fotografía pode obterse no visor SIXPAC, no enderezo da internet
http://emediorural.xunta.es/visor5/
, cunha escala de impresión 1:1000.
4. Biomasa.
* Concepto.
Instalacións para o quentamento dun fluído mediante caldeiras e equipamentos homologados que utilicen biomasa como combustible.
* Beneficiarios.
Particulares; agrupacións de persoas físicas ou xurídicas, públicas o privadas sen personalidade; fundacións, asociacións e outras entidades sen ánimo de lucro; administracións públicas e empresas.
* Custo elixible.
Formarán parte das partidas elixibles o custo da caldeira e os seus accesorios, o custo do sistema de almacenamento de combustible, o custo do sistema de alimentación de combustible, así como a súa montaxe e conexionado.
* Contía máxima da subvención.
A contía máxima da subvención é o 30% do investimento elixible, cos seguintes límites máximos adicionais de subvención por tipo de instalación e potencia térmica:
Ver referencia pdf "17300D006P013.PDF"
Establécese a axuda máxima por proxecto en 15.000 euros.
* Documentación.
-Anexo de datos administrativos (ADM-00).
-Documento R-CB-08 Memoria biomasa.
-Folla de características da caldeira utilizada.
-Fotografía de vista aérea na cal se indique de forma apreciable a edificación onde se executará a instalación. Esta fotografía pode obterse no visor SIXPAC, no enderezo da internet
http://emediorural.xunta.es/visor5/
, cunha escala de impresión 1:1000.
5. Biogás.
* Concepto.
Produción de enerxía térmica e/ou eléctrica mediante o aproveitamento enerxético en procesos de gasificación de biomasa (grupos B6 e B8 do Real decreto 661/2007) ou en sistemas de aproveitamento do biogás producido por dixestión anaerobia de residuos biodegradables (grupo b.7.2), para instalacións de potencia eléctrica inferior a 500 kW.
* Beneficiarios.
Persoas físicas, empresas, entidades públicas, comunidades de veciños, mancomunidades de veciños, asociacións, cooperativas ou empresas xeradoras ou xestoras de residuos biodegradables.
* Requisitos da instalación.
A potencia nominal das instalacións de xeración de electricidade será igual ou menor de 500 kW.
A memoria descritiva do proxecto especificará os seguintes aspectos:
-Análise da existencia de recurso.
-Loxística para garantía de subministración á planta.
-Aproveitamento da calor nos procesos de coxeración.
-Redución de emisións contaminantes no proceso.
-Tratamento de efluentes.
-Utilización de efluentes líquidos e compostatos nos procesos con biogás.
* Custo elixible.
As partidas elixibles corresponden aos sistemas de tratamento, manipulación e control de residuos, equipamentos do proceso de dixestión ou gasificación, equipamentos de tratamento e almacenamento do biogás e subprodutos, grupo de xeración eléctrica e térmica, recuperadores, así como a obra civil asociada, posta en marcha e enxeñaría de proxecto.
* Contía máxima da subvención.
A contía máxima da subvención é o 15% do custo de referencia. Tomarase como custo de referencia un investimento máximo por unidade de potencia instalada de 3.500 /kW. No caso de que o aproveitamento sexa térmico tomarase como custo de referencia 1.100 /kW.
* Documentación.
-Anexo de datos administrativos (ADM-00).
-Documento R-BG-08 Memoria biogás.
-Memoria técnica descritiva do proceso.
-Fotografía de vista aérea na cal se indique de forma apreciable o predio onde se executará a instalación. Esta fotografía pode obterse no visor SIXPAC, no enderezo da internet
http://emediorural.xunta.es/visor5/
, cunha escala de impresión 1:1000.
6. Outras renovables: enerxía eólica, enerxía minihidráulica e instalacións mixtas de xeración eléctrica.
* Concepto.
Instalacións de aproveitamento da enerxía eólica e enerxía minihidráulica para xeración eléctrica ou instalacións mixtas (con algunha destas tecnoloxías e solar fotovoltaica).
* Beneficiarios.
Particulares; agrupacións de persoas físicas ou xurídicas, públicas o privadas sen personalidade; fundacións, asociacións e outras entidades sen ánimo de lucro; administracións públicas e empresas.
* Requisitos da instalación.
A potencia eléctrica instalada total sumando todas as tecnoloxías utilizadas será igual ou menor de 10 kW. Este límite será aplicable igualmente á suma das potencias nominais das instalacións que se inclúan en diferentes solicitudes de axudas e que estean situadas no mesmo lugar.
No caso de instalacións illadas, deberá xustificarse debidamente a súa utilización pola imposibilidade de conexión á rede de distribución sen necesidade de implantación de novas liñas eléctricas. Esta xustificación non será necesaria para instalacións demostrativas (en ningún caso se considerarán como instalación demostrativa as instalacións de uso particular).
* Custo elixible.
Formarán parte das partidas elixibles o custo dos equipamentos e instalacións, aeroxeradores, turbinas, paneis, baterías, reguladores, convertedores, tendidos eléctricos e conexións, así como obra civil asociada, dirección e enxeñaría do proxecto, posta en marcha e documentación técnica.
* Contía máxima da subvención.
A contía máxima da subvención será do 40% do investimento elixible, cos seguintes límites máximos da axuda por potencia instalada en aeroxerador e/ou turbina:
Ver referencia pdf "17300D006P013.PDF"
Establécese adicionalmente unha axuda máxima por proxecto de 12.000 euros.
* Documentación.
-Anexo de datos administrativos (ADM-00).
-Documento R-OT-08 Memoria técnica outras renovables.
-Folla de características do aeroxerador e/ou turbina.
-No caso de incorporar paneis fotovoltaicos, na solicitude orixinal é opcional presentar unha copia do certificado de cumprimento da normativa IEC dos paneis fotovoltaicos utilizados, emitido por unha entidade debidamente acreditada (organismos certificadores, institutos tecnolóxicos, etc.). Non obstante, no caso de que non se xunte e no Inega non se dispoña deste certificado para o modelo de panel incluído no proxecto, requiriráselle este documento ao solicitante co fin de que complete o expediente; considérase esta entrega imprescindible para poder optar á obtención da axuda.
-Fotografía de vista aérea na cal se indique de forma apreciable a edificación ou predio onde se executará a instalación. Esta fotografía pode obterse no visor SIXPAC, no enderezo da internet
http://emediorural.xunta.es/visor5/
, cunha escala de impresión 1:1000.
Ver referencia pdf "17300D006P013.PDF"
SERVICIO GALEGO DE PROMOCIÓN DA IGUALDADE DO HOME E DA MULLER